Porsche компанияси 718 Boxster ва 718 Boxster S русумини расман тақдим этди » Скачать музыку бесплатно новинки музыки 2016-2017\nPorsche компанияси 718 Boxster ва 718 Boxster S русумини расман тақдим этди\nКомментариев: 0 Просмотров: 331 Дата: 30-01-2016, 06:53 Немис компанияси Женевадаги маросимни кутиб турмасдан Porsche 718 Boxster русумини расман намойиш этиб қўя қолди. Спорт автомобили номини 1957 йилда марафонда қатнашган 718 русумидан ўзлаштирилган. Тақдим этилган суратлар ва видеоёзувга қараб дизайнерлар машина ташқи қиёфасига ишлов беришда анчагина тер тўккани сезилади. Машинанинг ҳавоҳайдари (воздуховод) ва ён этаги (юбка) кенгайган. Шунингдек, ташқи тарафдан эшик очқичлари шакли ўзгарган. Қолаверса, янги Porsche 718 Boxsterга янги диод чироқлари ўрнатилган. Салон ҳам чакки эмас. Сенсор дисплейли Porsche Communication Management тизими мавжуд ва ўзгариш фақат шунинг ўзигина эмас. Спорт автомобилининг техник тавсифи хусусида билиш учун март ойидаги Женева тақдимотини кутишимизга тўғри келади. - деб хабар бермоқда Carzone.uz нашри.


Муомала даври 4 ой бўлган давлат қимматли қоғозларни жойлаштириш бўйича 2020 йил 11 май куни ўтказилган аукцион натижалари ҳақида МАЪЛУМОТ - Ўзбекистон Республикаси Марказий банки\nМуомала даври 4 ой бўлган давлат қимматли қоғозларни жойлаштириш бўйича 2020 йил 11 май куни ўтказилган аукцион натижалари ҳақида МАЪЛУМОТ\nЯнгиланган сана: 11 Май 2020, 14:35\nЖорий йилнинг 11 май куни Марказий банк томонидан Молия вазирлиги билан биргаликда Ўзбекистон республика валюта биржасида муомала даври 4 ой бўлган (дисконтли) 1 млн. сўм номинал қийматга эга, умумий ҳажми 100 млрд. сўмлик 100 минг дона давлат қимматли қоғозларини жойлаштириш бўйича аукцион савдолари ўтказилди.\nАукцион иштирокчилари томонидан 241 млрд. сўм ҳажмидаги 241 000 дона облигацияни сотиб олиш учун рақобатли буюртманомалар таклиф этилди.\nАукцион давомида 100 000 дона қимматли қоғозлар 95,5 млрд. сўм қийматида жойлаштирилди (чиқарилиш умумий ҳажмининг 100 фоизи).\nҚимматли қоғозларнинг ўртача тортилган даромадлилиги йиллик 14,39 фоизни ташкил этди, бунда минимал даромадлилик даражаси - 13,83 фоизни ва чегириш нарх бўйича максимал даромадлилик даражаси - 14,70 фоизни ташкил этди.


Сирдарёлик ота машинаси хатлангач фарзандларига 31 миллион сўм алимент тўлаб берди\nСирдарё вилояти Ховос туманида алиментдан қарздор бўлган ота машинаси хатлангач фарзандларига 31 миллион сўм қарздорликни тўлаб берди.\nМажбурий ижро бюроси Сирдарё вилояти бошқармасининг маълум қилишича, Гулистон туманлараро судининг 2017 йил 11 июлда чиқарган қарорига асосан қарздор И.Э.дан ундирувчи Г.Э. фойдасига 3 нафар вояга етмаган фарзандининг моддий таъминоти учун даромадларининг 1/2 қисми миқдорида алимент ундириш кўрсатилган ва МИБ Ховос тумани бўлими иш юритувига ўтказилган.\nМИБ Ховос туман бўлими ходимлари томонидан қарздор И.Э. алимент тўлаши юзасидан бир неча марта огоҳлантирилган бўлса-да, қарздор ота 31 034 595 сўм алимент пулини тўлашдан қасддан бўйин товлаб, ўз фарзандларини моддий таъминотсиз қолдириб келган.\nҚайд этилишича, қарор ижросини таъминлаш мақсадида 2021 йил 16 март санасида қарздорнинг мол-мулки қайта ўрганилган. Натижада И.Э.га тегишли «Nexia» русумли автомашина аниқланиб, холислар иштирокида хатланиб, жарима майдончасига сақлаш учун топширилган ва бу ҳақда тегишли тартибда далолатнома расмийлаштирилган.\nШундан сўнг автомашинаси сотилиб кетишидан саросимага тушган қарздор И.Э. 18 март куни фарзандлари учун 31 034 595 сўм миқдорида алимент пулларини ундирувчи Г.Э.га тўлаб берган.\nҚашқадарёда ота алимент ўрнига фарзандларига уй берди


«Telegram» бўйича Роскомнадзорга қарши илк даъво аризаси берилди\n«Telegram» бўйича Роскомнадзорга қарши илк даъво...\n27.04.2018 21:25 0 1244\n«Telegram» мессенжерига тақиқ қўйилиши ортидан Роскомнадзорга қарши илк даъво аризаси келиб тушди. Бу ҳақда «Gazeta.ru» хабар қилмоқда.\nКўчмас мулкларга инвестиция жалб қилиш билан шуғулланувчи россиялик тадбиркор Александр Вихарёв «Telegram» блокланиши оқибатида кўрган 5 миллион рубль миқдоридаги моддий зарарни қоплаш мақсадида судга даъво аризасини киритган. Аниқланишича, мессенжерга қўйилган тақиқ ортидан компания мижозларидан компания платформасига рўйхатдан ўтиш билан боғлиқ муаммолар юзасидан шикоятлар келиб тушган.\n«Компания 5 миллион рубль миқдорида зарарга учради. Биз ушбу суммани Россия молия вазирлиги ҳамда Алоқа, ахборот технологиялари ва оммавий коммуникациялар соҳасида назорат бўйича федерал хизматидан «Инвестори» фойдасига ундириб беришингизни сўраймиз», дейилади аризада.\nҲозирча бу «Telegram» мессенжери юзасидан келиб тушган илк даъво аризаси ҳисобланади.\nЭслатиб ўтамиз, шу йилнинг 16 апрель куни Роскомнадзор Москванинг Таганский суди қарори асосида «Telegram» мессенжерини ФСБга шифрлаш калитларини беришдан бош тортгани сабабли блоклаб қўйишни бошлаган эди.\nТехнология 13/04, 21:55


Қишлоқ хўжалик маҳсулотларини деҳқон бозорига сотишда маркетинг хизматидан фойдаланиш » DataLife Engine\nДемонстрационный сайт » » Қишлоқ хўжалик маҳсулотларини деҳқон бозорига сотишда маркетинг хизматидан фойдаланиш\nМамлакатимиз иқтисодиётини мутаносиб ривожлантириш, унинг самарали таркибий тузилмасига эга бўлиш ва шу орқали барқарор иқтисодий ўсиш суръатларига эришиш Ватанимиз тараққиёти ва халқ фаровонлигини таъминлашнинг муҳим шартлаидан ҳисобланади.\nҲозир дунёда иқтисодий инқироз туфайли бозорларда маҳсулотларга бўлган талаб сезиларли даражада камайиб, кундан кунга маҳсулот баҳоси арзонлашиб бормоқда. Қишлоқ хўжалиги корхоналарининг зарар билан ишлашинатижадасида иш ўринлари қисқариб бормоқда.\nҲар бир тадбиркор бозорда вужудга келадиган иқтисодий муносабатларни фаоллаштириш, товарларни ишлаб чиқиш ҳамда сотиш муаммоларини комплекс, тузилмали ечиш, бозорда вужудга келадиган ўзгаришларга тезда мослашиш, истеъмолчиларга табақали ёндошиш, рақобатбардош янги товарларни вужудга келтириш ва ишлаб чиқаришни ташкил этиш, конъюктурани ўрганиш ва башорат қилиш каби талаблар нуқтаи назаридан ишларини уюштириши ва амалга ошириши зарур. Шу боисдан тадбиркорларнинг маркетингга томон интилишини, ўзларининг фаолиятларини ривожлантириш масалаларини принцип жиҳатдан бошқача ҳал қилишга мажбур этади.\nМаркетинг корхоналарни бозорда иқтисодий мақсадларга эрииши қуроли, яъни фойда оладиган бозорлар ҳиссасига эришиш сифатида қарашга алоҳида эътибор беради.\nҲозирги даврга келиб, иқтисодиётнинг турли соҳаларида маркетингнинг назарий ва амалий томонлари изланувчилар томонидан ўрганиб борилмоқда. Аммо Ўзбекистон шароитида деҳқон бозори маркетинги ёки озиқ-овқат маҳсулотлари маркетинги бўйича ҳали чуқур изланишлар олиб борилмаган.\nДеҳқон бозори маркетинги бўйича илмий адабиёларнинг йўқлиги ва унинг айрим терминология тушунчаларининг таърифи йўқлиги, маълум бир қийинчиликлар ва тушунмовчиликларни келтириб чиқаради. Шу муносабат билан, деҳқон бозори соҳасидаги маркетинг тутган ўрнига қуйидагиларни қайд қилиш мумкин:\nДеҳқон бозори савдоси маркетинги мустақил соҳа бўлиб, у агромаркетинг ҳамда савдо маркетингининг бир қисми ҳисобланади;\nИқтисодий назария нуқтаи назаридан деҳқон бозори маркетинги ҳар бир объектнинг ўзида олиб борилиб, асосий мақсад сотувчи ва харидорнинг манфаатларии тўла-тўкис таъмин этган ҳолда, бозорнинг самарали ишлашини таъмин этишдир.\nҲозирги кунда фермер хўжаликлари деҳқон бозорларини қишлоқ хўжалик маҳсулотлари билан таъминлашда ҳал қилувчи аҳамиятга эга. Бизга маълумки фермер хўжаликлари ўзларининг маҳсулотларини сотишни якка татибда бир-бири билан боғланмаган ҳолда, фақат ўзлари учун мақбул бўлган амалга оширмоқдалар. Бундан албатта жамият миқёсида маълум бир даражада ютқазилмоқда.\nШунинг учун ҳам ҳозирги пайтдаги асосий масала савдо-сотиқ жараёни билан шуғулланишда фермер хўжаликлари манфаатларини ҳисобга олиб агрофирмалар хизматларидан фойдаланилмоқда.\nКузатишлар ва амалиёт шуни кўрсатадики, Ўзбекистоннинг деҳқон бозорларида сотиладиган қишлоқ хўжалик маҳсулотларида таклиф қилинадиган маҳсулотлар ҳар доим талабга нисбатан юқори бўлиб келмоқда. Маркетинг назариясида бундай ҳолат “Харидор бозори” номи билан машҳурдир ва бундай бозорда сотилаётган товарнинг зарур ёки зарур эмаслигини сотувчи эмас, балки истеъмолчи белгилаб беради. Айниқса, бу ҳолат сабзавот маҳсулотларини сотиш жараёнида яққол сезилади, чунки сабзавот маҳсулотлари ишлаб чиқариш мавсумий характерга эга бўлиши билан биргаликда тез бузилувчан ва узоққа ташиш учун яроқсиз маҳсулот ҳисобланади. Натижада сабзавот маҳсулотлари бозори нисбатан нобарқарор конъюктурага эга бўлиб, талаб ва таклиф мувозанати доимий равишда қалқиб туриши кузатилади.\nАна шуларни ҳисобга олиб қуйидагиларни таклиф этиш мумкин:\nМаркетинг учун бозор механизмлари элементлари ва биринчи навбатда бозор конъюктурасини ўрганиш, қишлоқ хўжалик маҳсулотларига талаб ва таклиф миқдорини, бозор иштирокчилари ҳақидаги маълумотларни билиш зарур.\nДеҳқон бозорлари билан узоқ муддатли шартномаларни тузишда ва маҳсулот етиштирувчиларнинг сотиш билан боғлиқ муаммоларини олдини олишда иккала томон манфаатларини ҳисобга олиб амалга оширилиши керак.\nОдатда қишлоқ хўжалик маҳсулотларини бозорда сотиш учун мўлжалланган қисми уни етиштирувчилар томонидан амалга оширилади. Бу албатта, уларни маҳсулот етиштиришдек муҳим ишдан маълум вақт четлашиб қолишига олиб келади. Мана шу йўқотишни камайтириш учун воситачилар хизматини яхши йўлга қўйиш, меҳнат тақсимотидан оптимал фойдалани зарур.\nҲар бир деҳқон бозори тармоқларига қарашли савдо масканлари хизмат кўрсатиш билан боғлиқ бўлган вазифалар билан шуғулланган ҳолда, товарларни сотиш ва хизматни ташкил этиш режаларига эътиборни қаратиши зарур. Бозорда маҳсулотлар рақобатбардошлигини таҳлил қилиш қийинчилик туғдирса-да, аммо уни амалга ошириш зарур. Бунинг учун ҳар бир бозор ўзининг заиф ва кучли томонларини, рақобат курашидаги мавжуд имкониятларини баҳолай олиши, рақобат даражасини ишлаб чиқиш чораларини кўриши ва уларни янада кучайтириш йўлларини излаши керак.\nҚишлоқ хўжалик маҳсулотлари деҳқон бозори маркетинги аҳоли билан бозор ўртасида икки ёқлама алоқани таъминлаб, уларни боғлаб турадиган асосий воситадир. Шунинг учун маркетинг хизматини қўллай бошлаган бозорларда тезроқ ривожланиш ва муваффақият қозониш содир бўлади.\nKalit so'zlar: қисқариб истеъмолчиларга Ватанимиз маҳсулотларини барқарор тараққиёти даражада мажбур муаммоларини ўринлари Мамлакатимиз ҳал маркетингга ҳамда принцип суръатларига этади сотишда ишлашинатижадасида тадбиркорларнинг назаридан ишла\n29-05-2018, 14:01 410 0\nAввaлo, тaъкидлaш жoизки, aхбoрoт дoимo жaмият тaрaққиётидa кaттa aҳaмият кaсб этиб келгaн вa унгa бўлгaн тaлaб тинимсиз oшиб бoрмoқдa. Бугунги кундa oдaмлaрнинг aхбoрoт oлиш вa aлмaшишгa бўлгaн эҳтиёжини етaрличa қoндириш мaқсaдидa кўплaб кoмпaниялaр тoмoнидaн турли-тумaн хизмaтлaр тaқдим\nМАҲСУЛОТЛАРНИ БОЗОРГА ЧИҚАРИШ\nАннотация. Мазкур мақолада корхоналарнинг рақобатбардошлигига оид тизим ва тузилмалар ҳақида сўз боради. Ҳозирги куннинг асосий талабларидан бири бўлиб рақобатбардошик ҳисобланади. Шундай экан, корхоналарни рақобатбардошлигини ошириш ва самарадорликка эришиш долзарб вазифадир. Мақолада ана шу тизим\nMuallif(lar): Алиева Н.А., Ғайбуллаев О.Б. Nashr ma`lumotlari: // Meva - sabzavotchilik majmuida iqtisodiy munosabatlar tizimini va menejmentning axborot – tahlil ta’minotini takomillashtirish -Тошкент: 2017. To‘plamni yuklash uchun havola:To’plam Мамлакат аграр сектори эртапишар\n16-02-2018 Kategoriya: / / / Batafsil ko'rish


Дунёдаги энг кучли қўриқланувчи тўққиз уй\n22:45 / 11.08.2017\nШон-шуҳрат ҳам унинг эгаларига қимматга тушади. Бугунги кунда бадавлат кишилар ўз ҳаловати учун жуда катта маблағлар сарфлашади - юлдузларни суратга тушириш учун ҳар қандай жойга кириб боришга тайёр сураткашлар доим топилади. Миллионерларнинг кошонаси "ширин луқма" бўлиб кўринадиган ўғриларни-ку гапирмаса ҳам бўлади. Баъзилар унча аҳамият бермайдиган бир вақтда бошқалар ўз ҳимояси учун ҳатто ядровий зарбага ҳам дош берувчи бутун бошли тизимларни қаторлаштириб ташлашади. Don't Panic дунёдаги энг кучли қўриқланувчи тўққиз уй ҳақидаги маълумоти билан бўлишди.\nНуфузли Хэмптондаги энг кучли қўриқланувчи ва энг қимматбаҳо уйлардан бири миллиардер Ренардга тегишли. У молиявий маблағларининг катта қисмини санъат асарлари харидига сарфлаб, кошонасини ўзига хос галереяга айлантирган. Уйнинг деразалари ўқ ўтказмайди, ҳар бурчакда - хавфсизлик камералари мавжуд, бутун периметр бўйича қуролланган қўриқчилар кезади.\nАфтидан, баъзи одамлар зомби-апокалипсис ҳақида ҳаддан ташқари кўп фильм томоша қилган кўринишади. Бу кошонанинг номи ҳам шундай - The Zombie Bunker. Буткул бетондан иборат уй Лондонда жойлашган. Унинг ҳаракатланувчи деворлари темир билан мустаҳкамланган, кириш ва чиқиш учун кўтарма кўприк тизими ишлайди. Зомбилар исён кўтарган ҳолатда қаерга чопиш кераклигини англагандирсиз?\nБилл Гейтснинг ўзи камтар ва хушмуомала кишидек кўринса-да, у ўз уйини жуда қаттиқ қўриқлайди. Юқори технологияли тизим иссиқлик радарлари ёрдамида уйга киришга уринган кишини аниқлайди, бу ерга келувчи меҳмонларга эса махсус "яқин-бегона" датчиклари бириктирилади.\nПариждаги воқеа оила аъзоларини параноикларга айлантириб қўйди. Кардашян қароргоҳини қачонлардир Blackwater'да хизмат қилган ҳақиқий ёлланма жангчилар қўриқлайди. Кўчаларда юлдузни ўнлаб автомобиллар ҳимоялайди, уйнинг ўзида эса махсус ваҳимали хонаси бўлиб, уни бузиб кириш Форт-Ноксдан-да қийин.\nМаксимал ҳимояланган кошона - бироз баландпарвоз жаранглайди, тўғрими? Аслида уйнинг номи реал ҳолатни ифодалайди. Бу уйнинг хавфсизлик тизими 7 миллион доллар туради.\nКорбининг оилавий қароргоҳи\nКорбининг Калифорниядаги Ҳолливуд тепаликларида жойлашган оилавий қароргоҳи қимматбаҳо хавфсизлик тизими билан машҳур. Уй нафақат ташқаридан бостириб киришдан ҳимояланган, балки зилзилалардан ҳам. Бундан ташқари, Корби эҳтимолий апокалипсис борасида ҳам қайғуришни унутмаган: қароргоҳ остида ҳатто ядровий зарбага дош берувчи кучли бункер яширин.\nНима деб ўйлайсиз, Шимолий Корея етакчиси Ким Чен Ин шахсий хавфсизлиги борасида қайғурадими? Албатта! Унинг қароргоҳи электр панжаралар билан ўралган, периметр бўйлаб эса қуролланган соқчилар сергак туради. Уларнинг нима учун кераклиги тушунарсиз, ахир дарвоза ортида - мина майдони бор. Ер остида эса ядровий портлашга чидамли, Рёнсонни чучхе махфий бошпаналари билан боғловчи туннеллар тармоғи бор.\nИшониш қийин, лекин сайёҳларни ўзига жалб қилиб келувчи бу маскан дунёнинг энг кучли ҳимояланган биноларидан бири ҳисобланади. Саройга олиб борувчи кўчалар суткада бир марта ёпилади ва қўриқчилар уни кўздан кечиришади. Тунда бу ерда махсус бўлим навбатчилик қилади - ҳатто энг кучли қароқчилар ҳам у ердан ўта олмайди.\nОқ уйнинг хавфсизлик тизими Ер юзидаги энг мукаммал тизимлардан биридир. У ерда шунчаки декоратив безакдек кўринувчи темир тўсиқ ҳам бекорга эмас - тўсиқ ҳатто танк ҳужумига ҳам бардошли. Кошонанинг бутун ҳудуди, шу жумладан ҳаво кенглиги ҳам сканер назоратида.


24.02.2018 09:38 2 7393\nБухородаги муаллақ турувчи дарвеш\n— Бахтиёр Ашуровман. 1990 йили Бухоро вилояти Жондор туманида туғилганман. 2008 йили Бухоро санъат коллежини тугатдим. Ўша йилнинг сентябрь ойида вилоят театрига ишга қабул қилиндим. Айни кунда режиссёр ассистенти ва актёр бўлиб фаолият кўрсатяпман.\n— Дарвеш қиёфаси сизга қандай насиб этди? Кимдир тавсия қилдими ёки танлов асосида қабул қилиндингизми?\n— Биласизми, менинг ишга бир-икки соат олдин келадиган одатим бор. Эртароқ келаман-у китоб ўқиб ўтираман. Ўша куни, яъни муаллақ турувчи дарвеш синовдан ўтказилиши керак бўлган пайтда ҳам ишхонада ўзим эдим. Шунинг учун бу роль менинг чекимга тушди. Вилоят маданият бошқармасидан қўнғироқ қилишгач, шошиб қолдим. Гримдан хабарим бор, тезда дарвеш қиёфасига кириб, либосларни эгнимга кийиб, ўша ёққа ошиқдим.\n— «Жойингиз»ни эгаллашингиз қийинчилик туғдирмадими? Қанча вақт «муаллақ» ўтира оласиз?\n— Икки-уч соат ўтираман. Қийинчилик туғдирмайди. Ўзимни ноқулай сезмайман. Икки-уч соатдан ошиб кетса, оёқларим увишиб қолади. Шу пайтгача уч марта шу тарзда ўтирдим. Синов арафасида мени усталар билан таништиришди, биз биргаликда дарвеш «ускуна»сини яхшилаб синовдан ўтказдик.\n— Сайёҳлар билан учрашув қандай бўлди?\n— Дастлаб ҳаяжонландим. Индамай ўтиравердим. Саволлар беришди. Нега бунақа ўтирибсиз, қандай қилиб муаллақ ҳолда чордона қуриб олгансиз, дейишди. Бир-иккита саволларига жавоб бердим, кейин ўртоғим уларга юзланди. Чет элдан келган меҳмонлар ҳам қизиқиб қолишди. Суратга туширишди. «Муаллақ» ўтирганимни Президентимиз ҳам Бухорога келганда кўрди, мен билан суҳбатлашди.\n— Аммо бугун сизнинг «ҳудудингиз» бўш? Кўпчиликни дарвешнинг майдондан ғойиб бўлиш сабаблари ҳайрон қолдирмоқда.\n— Мен ишли одамман. Ишимни ташлаб кетолмайман. Бу ҳақда аввалбошдан мутасаддиларга айтдим. Аммо муҳим аҳамиятга молик тадбирлар, сайёҳларни юртимизга жалб этиш юзасидан ёрдамим керак бўлса, бунга ҳамиша тайёрман. Мен бу ишни пул учун қилмайман, асло! Касбим сифатида яхши кўрганим учун ҳам ижро этяпман ва тобора ўзимга ёқяпти. Дарвеш баҳонасида қаландарлар тарихи билан қизиқиб қолдим, манбаларни топиб ўқиб чиқдим. Уларнинг ҳаёти менда чуқур таассурот қолдирди.\n— Бухорода ижара уйда турар экансиз.\n— Ҳа, ижара уйда оила аъзоларим билан яшайман. Худога шукр, уч нафар қизим бор, хотиним — уй бекаси. Ота-онам қишлоқда истиқомат қилишади. Улар нафақахўр. Бухоро ва Жондор тумани ораси 45 километрлик йўл. Тез-тез бориб тураман. Ота-онамнинг дуоларини оламан.\nБухоро муаллақ дарвеш\nЖамият 07/05, 19:48\nМаданият 15/12, 11:34\nҲодиса 18/03, 15:28\nТермизда қум бўрони. Бухорода кучли шамолдан автомобилларга зарар етди (фото+видео)\nҲуқуқ 14/03, 15:52\nБухорода калтакланган адвокат ҳужжатлар сохталаштирилганини ҳам таъкидламоқда


ЖЧ-U20: Ўзбекистон чорак финалда Франция билан беллашади\nФутбол бўйича Ўзбекистон ёшлар терма жамоаси Туркияда ўтаётган ёшлар ўртасидаги Жаҳон чемпионати чорак финалида Франция ёшларига қарши майдонга тушади.\nЧорак финал учрашуви 6 июл куни Ризе шаҳрида бўлиб ўтади.\n2 июл куни ўтган нимчорак финалда ўзбекистонлик ёшлар грециялик тенгқурларини 1:3 ҳисобида мағлуб этишди.\nУчрашувдаги голларга Ўзбекистон терма жамоасидан Аббосбек Махсталиев (26), Игор Сергеев (62) ва Сардор Раҳмоновлар муаллифлик қилишди. Греция термасининг ягона голини Константинос Стафилидис (33) киритди.\nЎзбекистон ёшлар терма жамоаси Франция ёшларига қарши ўтадиган чорак финал ўйинида икки марказий ҳимоячисиз ўйнашга мажбур бўлади.\nҲимоячилар Сардор Раҳмонов ва Бобур Йўлдошевлар Греция билан учрашувда олган огоҳлантиришлари туфайли кейинги ўйинни ўтказиб юборишади.


Исломда Ватан тушунчаси борми? — XOJA BUXORIY O'RTA MAXSUS BILIM YURTI\nИсломда Ватан тушунчаси борми?\nИсломда Ватанга муҳаббат бу – туғилиб ўсган юртига нисбатан эъзоздан иборатдир. Демак, мусулмон киши Ватанини севади. Унинг иқболи учун ҳаракат қилади, уни ҳимоя қилади, хурсанд бўлса – хурсанд, хафалик етса – қайғуради.\nАфсуски сўнги пайтларда Ислом номидан чиқаётган оқимлар ва гурухлар сабабли Ватан ҳақида хато тушунча ва бузуқ кўриниш пайдо бўлиб қолди. Бунинг сабаби эса уларнинг “Ватанга муҳаббат”, “Ватанни қадрлаш” каби сўзларга Ислом шариати асосида маъно бермаслигидир. Экстремистик оқимларнинг талқинига кўра: “Мусулмонни битта Ватани бор, у ҳам бўлса Одам алайҳиссалом тушган жаннат. Ватан – бир ҳовуч тупроқ ва у ҳеч қандай қийматга эга эмас. Ватан тушунчасини инкор қилмоқ зарур. Бундай тушунча йўқ, балки бунинг акси ўлароқ халифалик ва жамоат (уммат бирлиги) тушунчалари бор. Ватан – босқинчилар томонидан чизилган географик чегара. Шу сабабдан биз ундан нафратланамиз ва уни тан ҳам олмаймиз…”.\nЮқоридаги гаплар бир қараганда тўғридек туюлиши мумкин. Аслида эса булар нотўғри талқинлар ҳисобланади.\nҚуйида эса динимизда “Ватан” тушунчаси ҳақида маълумотлар бериб ўтамиз.\nМаълумки, инсонга берилган энг бебаҳо неъматлардан бири – ўз Ватанида яшашдир. Чунки Ватан унинг киндик қони тўкилган, гўдаклик чоғи ўтган, илк қадамларини қўйган, ёшлик, кексалик даврларини сурадиган, хотиралари муҳрланган, ота-боболарининг юрти, фарзанду набиралари улғайган заминдир. Аллоҳ таоло ҳар бир инсонга Ватанни севиш ва унга муҳаббат қўйиш табиатини ато этган.\n“(Эй, Муҳаммад!)Албатта, Сизга (ушбу) Қуръонни фарз қилган зот, шак-шубҳасиз, Сизни қайтиш жойига (Маккага) қайтарувчидир…” (Қасос сураси 85-оят).\nБуюк муфассир имом Фахриддин Ар-Розий раҳматуллоҳи алайҳ фикрича ватанга бўлган муҳаббат инсон табиатида бўлган ҳис бўлиб, бу туйғу инсонда мустаҳкам ўрнашган бўлади. Имом бунга мисол қилиб Қуръоннинг Нисо сураси 66-оятини келтирадилар:\nАгар Биз уларга: «Ўзларингизни ўлдиринг ёки юртингиздан чиқиб кетинг», — деб буюрганимизда эди, озчилигидан бошқаси уни қилмаган бўлур эдилар.\n“Тафсирул-Кабир”да бу оятда Аллоҳ таоло ватандан ажралишни ўзини ўлдиришга тенглаштиряпти деганлар. Яъни гўёки Аллоҳ: “Агар Мен уларга бу икки синовдан бирини танлашни ёзганимда, улар бу ишни қилмасдилар” демоқда.\nБундан олимлар ватандан айрилиш бу қийин иш эканлигини ва унинг алами жонидан айрилишга тенглаштирилишини ҳамда Ватан муҳаббати инсон қалбига чуқур ўрнашишини айтишган.\nБуюк олим Мулла Алий Қорий роҳимаҳуллоҳ эса ўзларининг машҳур “Мирқотул мафотих” китобларида Ватандан айрилиш катта синов эканлигини айтиб, бунга мисол Аллоҳнинг қуйидаги сўзидадир: “…ва сизларни чиқарган жойдан уларни чиқарингиз!”(сўзидан кейин) Фитна қотилликдан ҳам ашаддийрокдир (Бақара 191-оят), деганлар.\nИмом Бухорий, ибн Ҳиббон ва Имом Термизий роҳимаҳумуллоҳлар Анас розиаллоҳу анҳудан қуйидаги ҳадисни ривоят қилишган: “Пайғамбаримиз саллаллоҳу алайҳи васаллам ҳар сафардан қайтганларида Мадина шаҳри деворларини кўришлари билан Мадинага тезроқ кириш учун туяларини тезлатардилар ва уни яхши кўрардилар”.\nУшбу ҳадисдан кўриниб турибдики пайғамбаримиз саллаллоҳу алайҳи васаллам ўз ватанларини шунчалар қаттиқ севганларки унга кириш учун сафардан қайтишда шошилганлар.\nХулоса қиладиган бўлсак, ўз ватанига муҳаббат қўйиш ҳар бир мусулмоннинг бурчидир. Ўз юртини ташлаб, ўзга юртларда сарсон-саргардон бўлиш, “ҳижрат қилиш фарз” деган сохта даъвони қилиб, оиласи бағрида тинч, осуда ҳаёт кечираётган мусулмонларни ўзга юртларга чиқиб кетишга даъват қилиш айни ислом таълимотига зид ишдир.\nPrevious Огоҳ ва хушёр бўлиш, ватанпарварлик туйғуларнини мустаҳкамлаш шу куннинг муҳим талабидир\nNext Унутманг! Жиҳод “Улар кўзлаган нарса” эмас


ХАЙЗ ОЛДИ СИНДРОМИ, ДИАГНОСТИКАСИ ВА ДАВОЛАШ\nХайз олди синдроми диагностикаси.\nХайз олди синдромини асосий диагностик критерийси бўлиб, унинг цикликлиги, шикоятларнинг хайздан олдин бошланиб, хайз келиши билан йуқолиши хисобланади. Хайз олди синдроми ташхиси қуйидаги щикоятлар асосида қўйилади:\n• Агрессия ёки депрессия холати.\n• Эмоционал нотурғунлик:, йиғлоқилик, таъсирланувчанлик, жанжалкашлик.\n• Кайфиятни бузилиши, ғам-ғусса ва чорасизлик хиссиёти.\n• Қўрқув ва вахима холати.\n• Атроф мухитга қизиқишни пасайиши.\n• Тез толиқиш ва чарчаш.\n• Диққатни ва хотирани сусайиши.\n• Иштахани сусайиши ёки таъм билишни бузилиши, тана вазнини ортиши, булемия (кўп овқат ейиш).\n• Уйқусизлик ёки уйқучанлик.\n• Сут безларини оғриқли дағаллашуви ва шиши.\n• Бош, мускуллар ва бўғимларни оғриши.\n• Хроник экстрагенитал касалликларни тузалишини қийинлашуви.\nЮқорида айтилган шикоятларнинг биринчи тўрттасини албатта ва исталган биттасини (жами бештасини) кузатилиши хайз олди синдроми мавжудлиги хақида гапиради.\nҚондаги гормонлар (эстрадиол, прогестерон ва пролактин) ни аниқлаш касалликнинг шаклини бахолашга ёрдам беради.\nХайз олди синдромини шишли шакли хайз циклини иккинчи ярмида прогестерон миқдорини пасайиши билан, цефалгик, нейропсихик ва хуружли шакллари пролактин микдорини ортиши билан кечади.\nЦеребрал симптомлар (бош оғриғи ва айланиши ёки хушдан кетиш) ни кучли ифодаланганда бош миядаги ўчоқли ўзгаришларни инкор қилиш учун МРТ ёки КТ қилиш керак бўлади.\nНейропсихик, цефалгик ва хуружли шаклларида электроэнцефалография (ЭЭГ) текширувини ўтказиш мақсадга мувофиқ хисобланади.\nХайз олди синдромини шишли шаклида кунлик диурез миқдорини ва ичилаётган суюқлик миқдорини аниқлаш, буйракнинг сийдик ажратиш фаолиятини аниқловчи (Зимницкий, Реберг) пробаларни текшириш талаб этилади.\nКўкрак безларини дағаллашувида органик патологияларни инкор этиш мақсадида маммография (ренгтген) текшируви ёки сут безларини ультратовушли текширувини ўтказиш зарур.\nУмуман хайз олди синдроми билан азият чекаётган аёллар - невролог, терапевт, кардиолог, эндокринолог ва психиатр кўригидан ўтишлари шарт.\nХайз олди синдромини даволаш.\nХайз олди синдромини даволашнинг доривор ва дориларсиз усуллари фарқланади.\n1. Дориларсиз усул – мехнат режими ва тўлақонли дам олишга риоя қилиш, психотерапевтик даво, даволавчи физкультура ва физиотерапияни ўз ичига олади. Мухим қоидалардан бири овқатланиш рационига риоя қилиш бўлиб, етарли миқдорда ўсимлик ва хайвон оқсилини, витаминлар ва ўсимлик клетчаткаларини истеъмол қилиш талаб этилади. Хайз циклини иккинчи ярмида хайвон ёғи, шакар, туз, кофеин, шоколад ва спиртли ичимликларни кескин чегаралаш зарур.\n2. Медикаментоз даво – врачлар томонидан тавсия этилиб, хайз олди синдромини етакчи шикоятлари хисобга олинади. Нейропсихик кўринишлар барча шаклларида кузатилгани боис – деярли барча аёлларга седатив (тинчлантирувчи) препаратлар шикоятлар бошланишидан бир неча кун олдин берилади.\nСимптоматик даво – оғриқ қолдирувчи, сийдик хайдовчи ва аллергияга қарши препаратларни қўллашдан иборат.\nГормонал терапияда – прогестерон препаратининг аналоглари қўлланилади.\nХайз олди синдромини даволаш – узоқ кечувчи, айрим холларда бутун репродуктив даврда давом этувчи даволаш жараёни бўлиб, аёллардан қатъий ички интизом ва врач кўрсатмаларини тўлиқ бажариш талаб этилади.\nДекабр 20, 2017 2959 1 Рукн ГИНЕКОЛОГИЯ\nХАЙЗ ОЛДИ СИНДРОМИ, САБАБЛАРИ ВА БЕЛГИЛАРИ...\nДек 20, 2017 7887


Кўп бериладиган саволлар – 2 sahifasi – Ўзбекистон Республикаси Ички ишлар вазирлиги ҳузуридаги Тергов департаменти\nСАВОЛ: Агарда бирор бир жиноят ҳақида ёзилган ариза текшириш натижасида ўз тасдиғини топмаган тақдирда, уни ёзган фуқарога жавобгарлик белгиланганми?\nАризадаги ҳолатлар текшириш натижасида ўз тасдиғини топмаган тақдирда, ариза муаллифига нисбатан жавобгарлик белгиланмаган. Бироқ, жиноят тўғрисида била туриб ёлғон хабар берганлик учун Жиноят кодексининг 237-моддасида жиноий жавобгарлик кўзда тутилган.\nСАВОЛ: Мен муқаддам фирибгарлик ҳақида ҳуқуқни муҳофаза қилувчи органларга ариза билан мурожаат этган эдим. Мурожаатим бўйича қандай чора кўрилади ва бу ҳақда менга хабар бериладими?\nСАВОЛ: Мен ҳақимда қўшним ҳуқуқни муҳофаза қилувчи идораларига ҳар хил туҳматлар билан мурожаат қилмоқда. Уни жавобгарликка тортиш учун мен кимга ва қандай тарзда мурожаат қилишим мумкин?\nЖАВОБ: “Жисмоний ва юридик шахсларнинг мурожаатлари тўғрисида”ги Қонуннинг 38-моддасига асосан туҳмат ва ҳақоратдан иборат мурожаат берганлик учун белгиланган тартибда жавобгарликка тортишга сабаб бўлади. Бунинг учун Сиз ички ишлар органларига мурожаат қилишингиз зарур. Ўзбекистон Республикасининг Маъмурий жавобгарлик тўғрисидаги кодексининг 40-моддасига асосан туҳмат, яъни била туриб ёлғон, бошқа бир шахсни шарманда қилувчи уйдирмаларни тарқатиш – энг кам иш ҳақининг йигирма бараваридан олтмиш бараваригача миқдорда жарима солишга сабаб бўлади.\nг) ғаразгўйлик ёки бошқа паст ниятларда қилинса, –\nСАВОЛ: Жиноят иши юзасидан маълумотлардан ҳамда ҳужжатлардан нусха олиш мумкинми?\nСАВОЛ: Амнистия актини қўллаш ҳақида маълумот берсангиз?\nСАВОЛ: Кўчар ва кўчмас мол-мулкни хатловдан ечиш тартиби қандай?\nСАВОЛ: Судланган шахсни авф этиш тартиби қандай?\nЖАВОБ: Ўзбекистон Республикаси Президентининг 2009 йил 13 мартдаги “Ўзбекистон Республикасида афв этишни амалга ошириш тартиби тўғрисида низомни тасдиқлаш ҳақида”ги ПФ-4094-сонли Фармонига мувофиқ, авф этиш ҳақида илтимоснома, қоида тариқасида, судланган шахс томонидан Ўзбекистон Республикаси Президенти номига киритилади.\nСАВОЛ: Турмуш ўртоғим мени уриб тан жароҳати етказди, шифохонага мурожаат қилдим, шифокорлар томонидан ички ишлар органларига хабар берилган, бироқ мен ҳозирда турмуш ўртоғим билан ярашиб олдим. Мазкур хабар кўрмасдан қолдирилиши мумкинми?\nЖАВОБ: Тиббий муассасалардан ички ишлар органларга фуқароларни олган тан жароҳатлари бўйича берилган хабарлар қонунда белгиланган тартибда рўйхатга олинади ва кўриб чиқилади. Жиноят-процессуал кодексининг 325-моддасига асосан соғлиқни бузилишига олиб келган енгил тан жароҳати етказиш, ўртача оғир тан жароҳати етказиш, шу жумладан ушбу моддада назарда тутилган бошқа жиноятлар бўйича жабрланувчининг аризасига асосан жиноят иши қўзғатилади. Агарда Сиз олган тан жароҳатингиз бўйича ариза беришни хоҳламасангиз, жиноят иши қўзғатилмайди.\nСАВОЛ: Собиқ турмуш ўртоғим алимент тўлашдан бўйин товлаяпти. Мен алимент пулларини ундириш учун қаерга мурожаат қилишим керак?\nЖАВОБ: Агарда суд томонидан турмуш ўртоғингиздан алимент ундириш бўйича қарори чиқарилмаган бўлса, Сиз яшаш ҳудудингиздаги туманлараро фуқаролик ишлари бўйича судга мурожаат қилишингиз мумкин. Агарда суднинг алимент ундириш тўғрисидаги қарори чиқарилган бўлса, Сиз тўланмаган алимент бўйича туман мажбурий ижро бюросига мурожаат этишингиз мумкин. Жавобгар томонидан 3 ой давомида алимент тўланмаган бўлса, унга нисбатан Жиноят кодексининг 122-моддаси (вояга етмаган ва меҳнатга лаёқатсиз шахсларни моддий таъминлашдан бўйин товлаш) билан жиноят иши қўзғатилади.


Маҳаллий вақт | Megadunyo.UZ\nАвтор: admin 0 Комментариев вақт, меридиан, нуқта, Қуёш нури, ҳолат\nСайёрамиз ўз ўқи атрофида айланиб туради, шунинг учун Қуёш Еримизнинг турли нуқталарини турли вақтда ёритади. Шунинг учун тонг отиш пайти турли нуқталарда турли вақтга тўғри келади, тунга яраша вақт ҳам бу ерларда турлича бўлади. Ернинг сутка давомидаги уч ҳолатини 1-расмдан таҳлил қилайлик.\n1-расм.Ернинг сутка давомидаги уч ҳолати.\nЕрнинг I ҳолати — А нуқтада тонг отган; бу нуқтага Шарқдан эндигина Қуёш нури тушган. А нуқтадан 90° узоқдаги B нуқтада бу вақтда ярим кеча; B нуқтадан ғарб лораонда яна 90° нарида турган D нуқтада оқшом. Осмоннинг ғарб томонида Қуёш уфқ орқасига ботяпти.\nЕрнинг III ҳолати (6 соатдан сўнг) — А нуқтада туш пайти, B нуқтада Қуёш энди чиқяпти; D нуқтада ярим тун, одамлар ширин уйқуда.\nЕрнинг III ҳолати (орадан яна 6 соат ўтган) — А нуқтада оқшом, B нуқтада туш пайти, D нуқтада тонг отиб, Қуёш чиқмоқда.\nЕрнинг бир меридианида жойлашган барча нуқталарида соат бир хил вақтни кўрсатса, бошқа меридианида бошқача вақтни кўрсатади. Демак, бир меридианнинг ўзидаги вақт шу меридиан атрофидаги жойлар учун маҳаллий вақт бўлиб ҳисобланади.\nГринвич меридиани (меридианлар саноғи бошланган 0 меридиан)да туш пайти бўлганда 180° географик узунликда ярим тун, Гринвичдан шарқдаги 90° географик узунликда кеч айти, Гринвичдан ғарбдаги 90° географик узунликда тонг пайти бўлади.


Kiritdi: Admin | O'zgartirigan sana : 8 Iyun 2017 Manba:uza.uz\nЎзбекистон Республикаси Президенти Шавкат Мирзиёев ШҲТ саммити доирасида ўзи учун ажратилган қароргоҳда Покистон Ислом Республикаси Бош вазири Навоз Шариф, Афғонистон Ислом Республикаси Президенти Ашраф Ғани билан учрашувлар ўтказди.\nЎзбекистон Покистонга пахта толаси, қишлоқ хўжалиги маҳсулотлари, кўнчилик хомашёси, қора ва рангли металлар, қурилиш материаллари, транспорт ва туризм хизматларини экспорт қилади. Покистон мамлакатимизга дори воситалари, кимё ва қишлоқ хўжалиги маҳсулотлари етказиб беради, транспорт хизмати кўрсатади.\nЎзбекистон Республикаси Президенти Шавкат Мирзиёев ва Афғонистон Ислом Республикаси Президенти Ашраф Ғанининг учрашувида мамлакатларимиз ўртасидаги ҳамкорликни янада ривожлантириш масалалари муҳокама қилинди.\nПрезидент Ашраф Ғани Афғонистонда барқарор ҳаётнинг тикланишидаги Ўзбекистоннинг катта ҳиссаси Афғонистонда юксак қадрланишини таъкидлади ва бунинг учун миннатдорлик изҳор этди. 2016 йилда Шанхай ҳамкорлик ташкилоти Давлат раҳбарлари кенгашининг Тошкент саммити доирасида икки мамлакат раҳбарларининг олий даражадаги учрашувида эришилган келишувларнинг амалга ошишидан манфаатдор эканини таъкидлади.\nЎзбекистон Президенти Шавкат Мирзиёев Шанхай ҳамкорлик ташкилоти Давлат раҳбарлари кенгаши мажлиси муносабати билан "Остона опера" Давлат опера ва балет театрида намойиш этилган концертни томоша қилди.


Эрнан Креспо: Месси Марадона эмас, буни ҳамма тан олиши керак\n17 июнь, 2018, 18:10\nТеглар:Месси | Исландия\nАргентина терма жамоаси собиқ хужумчиси Эрнан Креспо ЖЧ-2018 доирасида Аргентина Исландия учрашуви натижалари (1:1) ҳақида айтиб ўтди.\n- Албатта, биз Мессидан кўп нарсани кутиб қоламиз, бироқ Месси Марадона эмас у жаҳон чемпионатида бир ўзи ғалаба қозона олмайди. Бу маълумотни авваламбор бутун Аргентина ва Мессининг жамоадошлари билиб олишлари лозим.\nАгар Мессига “Барселона”да каби тўғри шароитлар ярата берилса у феноменал қобилиятга эга футболчи эканлигини исботлаб беради, - дея Креспонинг сўзларидан иқтибос келтиради La Gazzetta dello Sport нашри.\nМесси: Хорватияни мағлуб этишимиз шарт!


Рус дипломатлари Березовский ўлимига муносабат билдиради\n27 ноябр 2020, Тошкент вақти: 21:53\nБорис Березовский уйини кўздан кечирган Британия полицияси у ердан ҳеч қанақа шубҳали нарса топилмаганини айтмоқда.\nРоссиянинг Бирлашган Қиролликдаги элчихонаси бугун тадбиркор Борис Березовский ўлимига оид баёнот билан чиқади. Бу ҳақда ИТАР-ТАСС агентлиги Россиянинг Лондондаги элчихонаси вакили сўзларига таянган ҳолда хабар тарқатди.\nКеча россиялик олигарх Борис Березовский уйини кўздан кечирган Британия полицияси у ердан ҳеч қанақа шубҳали нарса топилмаганини очиқлаган. Полиция экспертларига кўра, ўлим сабаблари ҳақида ҳозирча бирор гап айтиш қийин. Терговчилар Березовскийнинг уйидан кимёвий, биологик ёки радиоактив моддаларни топмаганлар.\n67 ёшли Березовскийнинг жасади шанба куни ўз уйи ваннахонасидан топилганди.\nУзоқ йиллардан бери Россия президенти Владимир Путинни танқид қилиб келган олигархнинг ўлими жаҳондаги кўплаб оммавий ахборот воситалари диққатини ўзига жалб қилди.


Осиёда ЖЧ-2018 саралашининг иккинчи босқичида 4 тур ўйинлари ўтказилди\n23:19 / 08.09.2015\n8 сентябрь куни Осиёда 2018 йилги жаҳон чемпионати ва 2019 йилги Осиё кубоги учун саралаш ўйинларида иккинчи босқичнинг 4 тур ўйинлари ўтказилди.\nБироз олдинроқ, “Н” гуруҳидан ўрин олган Ўзбекистон терма жамоаси гуруҳдаги учинчи ўйинини сафарда Баҳрайнга қарши ўтказган ва 5:1 ҳисобида ғалаба қозонганди.\nГуруҳдаги иккинчи учрашувда Яман Баҳрайнни қабул қилди ва 0:4 ҳисобида мағлуб бўлди. Гуруҳнинг бешинчи вакили Шимолий Корея эса бу турда дам олди.\nАйни вақтда Шимолий Корея 9 очко билан гуруҳда пешқадамлик қилишда давом этмоқда. Ўзбекистон эса 6 очко билан иккинчи бўлиб турибди. Филиппин олдинги турларда 6 очко тўплаган бўлсада, тўплар нисбатига кўра учинчи бўлиб турибди. Яманни мағлуб этган Баҳрайн эса ўзининг илк очколарини қўлга киритди.\nФилиппин - Ўзбекистон — 1:5\nГоллар: Одил Аҳмедов (1), Сардор Рашидов (14, 81), Игорь Сергеев (43, 65) - Шрок (69)\nЯман – Баҳрайн 0:4\nГоллар: Муҳаммад (30, пенальти), Ал Ҳусайн (45), Умар (65), Аднан (77)\nА гуруҳида сенсация қайд этилди. Ўтган турда Малайзия дарвозасига 10та жавобсиз гол йўллаган БАА терма жамоаси бу турда Фаластин дарвозасига биронта ҳам гол ура олмади - 0:0. Гуруҳнинг иккинчи ўйини Малайзия ва Саудия Арабистони ўртасидаги ўйин эса мухлисларнинг тартибсизликлари туфайли якунланмай қолди.\nАйни вақтда БАА 3та ўйиндан 7 очко жамғарган ҳолда биринчи ўринда жойлашган. Иккинчи ўринда 6 очкоси билан Саудия Арабистони турибди. Фаластин 3та ўйинда 4 очко олиш орқали учинчида. Шарқий Тиморда 1 очко, Малайзияда эса очко йўқ.\nФаластин - БАА 0:0\nМалайзия - Саудия Арабистони (қолдирилди)\nҚўшни Қирғизистон ва Тожикистон терма жамоалари иштирок этаётган В гуруҳида вазият ўз жойига тушди ва Австралия яққол пешқадамга айланди. "Соккерузлар" бу турда Тожикистонга келиб, 3:0 ҳисобидаги ғалаба билан қайтишди. Гуруҳнинг иккинчи учрашувида Бангладеш ўз майдонида Иорданиядан енгилди 0:4. Қирғизистон эса бу турда дам олди.\nАйни вақтда Австралия 9 очко билан биринчи, Иордания 7 очко билан иккинчи бўлиб турибди. Қирғизистонда 4, Тожикистон ва Бангладешда биттадан очко мавжуд.\nТожикистон - Австралия 0:3\nГоллар: Маллиган (58), Кэйхилл (75, 90)\nБангладеш - Иордания 0:4\nГоллар: Амр Диб (14, 56), Абу Амара (33), Ал Бахит (58)\nС гуруҳи етакчиси сафарда Гонгконг билан ўйин ўтказди ва навбатдаги 3 очкони қўлга киритди. Хитой ҳам Мальдивни осонлик билан енгди. Натижада, Қатар ҳисобидаги очколар сони 9тага, хитойликлар ҳисобидаги очколар сони эса 7тага етган. Гонгконгда ҳам шунча очко, лекин бу жамоа тўплар нисбатига кўра учуинчи ўринда қолган. Мальдив ва Бутанда очко йўқ.\nГонгконг - Қатар 2:3\nГоллар: 0:1 Будиаф (22), 0:2 Хассан (62), 0:3 Муса (84) - 1:3 Баи (87), 2:3 Карикари\nМальдив - Хитой 0:3\nГоллар: Дабао (8, 57), Чжан Линьпэн (66)\nD гуруҳида Эрон биринчи ўринда қолмоқда. Ўтган турда Гуамни 6:0 ҳисобида енгган Кейруш шогирдлари бу сафар Ҳиндистон дарвозасига жавобсиз 3та гол йўллади. Гуам ва Уммон жамоалари баҳсида ҳисоб очилмаган.\nАйни вақтда гуруҳда Эрон 7 очко билан биринчи ўринда. Уммон ва Гуамда ҳам 7тадан очко бор ва улар 2-3 ўринларни бўлишиб туришибди. Бу турда дам олган туркманистонликларда биргина очко, ҳиндистонликларда эса очко йўқ.\nҲиндистон - Эрон 0:3\nГоллар: Азмун (29), Теймурян (47), Тарами (51)\nГуам - Уммон 0:0\nЕ гуруҳидан жой олган Япония ўзининг 4 турдаги учрашувини сафарда Афғонистонга қарши ўтказди ва 6:0 ҳисобида ғалаба қозонди. Сурия ҳам сафарда Камбожани худди шу ҳисобда енгди. Натижада, сурияликлар 9 очко билан гуруҳ етакчисига айланишган. 2 ўриндаги Япония ҳисобида 7та очко мавжуд. Бу турда дам олган Сингапурда 4 очко бор, Афғонистон 3 очко билан тўртинчи ўринни банд этган. Камбожада эса 4 ўйиндан кейин ҳам очко мавжуд эмас.\nАфғонистон - Япония 0:6\nГоллар: 10 Кагава, 35 Морисиге, 50 Кагава, 57 Окадзаки, 60 Окадзаки, 74 Хонда\nКамбожа - Сурия 0:6\nГоллар: 29 Хирибин, 31 Малки, 39 Хирибин, 45 Ал Маваш, 50 Ал Мидани, 81 Умари\nF гуруҳида ҳам 4 тур ўтказилди. Бу турда Ироқ ва Таиланд ўртасидаги баҳсда 2:2 ҳисоби қайд этилди. Вьетнам эса Тайванни 2:1 ҳисобида мағлуб этди. Гуруҳ пешқадами Таиланд ҳисобида 7 очко. Ироқ 4 очко билан иккинчи.\nТаиланд - Ироқ 2:2\nГоллар: 0:1 Мерам (43), 0:2 Махмуд (49) - 1:2 Бунматан (80), 2:2 Тоссаки (83)\nТайвань - Вьетнам 1:2\nГоллар: 0:1 Тиен Тнаҳ (53), 1:1 Чун Чинг (82), 1:2 Пхи Сон (90)\nG гуруҳида Жанубий Корея Ливанга сафар қилди ва 3:0 ҳисобидаги ғалаба билан қайтди. Кувайт эса Лаос майдонидан 3 очко олиб қайтди - 0:2. Мьянмар бу турда дам олди.\nАйни вақтда Жанубий Корея ва Кувайт 9тадан очко жамғарган ҳолда биринчи ва иккинчи ўринларни бўлишиб турибди. Ливанда 3, Мьянмар ва Лаосда биттадан очко мавжуд.\nЛиван - Жанубий Корея 0:3\nГоллар: 23 Чжан Хен Су (пенальти), 25 Гу Чжа Чхоль, 60 Квон Чхан Хун\nЛаос - Кувайт 0:2\nГоллар: 31 Нассер, 84 Ал-Мутва\nКейинги тур учрашувлари 8 октябрда ўтказилади.


Сурхондарёда поездга урилган «Дамас»нинг ҳайдовчиси вафот этди\nСурхондарёда поездга урилган «Дамас»нинг ҳайдовчиси вафот...\n25.01.2021 10:03 0 1733\n16 январь куни Сурхондарё вилоятидаги Тангимуш ва Оқжар станциялари оралиғидаги темир йўл кесишмасида йўл-транспорт ҳодисаси юз берди.\nУнга кўра, «Дамас» автомобили светофорнинг қизил чироғига қарамай, темир йўл кесишмасидан ўтмоқчи бўлиб, «Тошкент-Термиз» йўналиши бўйлаб ҳаракатланиб келаётган йўловчи поездининг ён томонига урилган.\nЙўл-транспорт ҳодисаси натижасида автомашина ҳайдовчиси 1995 йилда туғилган С.Х. олган жароҳатлари туфайли касалхонага етказилди. Бироқ унга кўрсатилган тиббий муолажаларга қарамай, ҳайдовчи ҳаётдан кўз юмди.\nПоезд воқеа жойида 13 дақиқа туриб, ҳаракатини давом эттирган. Поезд йўловчилари орасида қурбонлар ва жароҳат олганлар йўқ.


ҚИЛ БОШ ГИЖЖА - 16 Мая 2012 - ХИМОЯЧИ\nГлавная » 2012 » Май » 16 » ҚИЛ БОШ ГИЖЖА\nҚИЛ БОШ ГИЖЖА\nҚИЛ БОШ ГИЖЖА (TRICHOCEPHALUS TRCHIURUS)\n(трихоцефалез) (учинчи мақола)\nҚил бош гижжа "trichocephalus trichiurus”-юмолоқ чувалчанглар типининг энг майда вакили хисобланади. Унинг ташқи кўриниши бир қадар калта хивчинга ўхшаб кетади, яъни гижжа танасининг бош қисми қилча ҳолидадир, орқа томонга ўтган сари аста кенгая боради ва юмалоқ бўлиб тугайди. Шунинг учун ҳам мазкур гижжа қил бош гижжа деб аталади.\nЭркак қил бош гижжа танасининг узунлиги 30-40 мм бўлиб, шу типнинг бошқа вакилларидаги каби орқа қисми спирал ҳолда ўралгандир.\nУрғочи қилбош гижжанинг танаси эса хийла узун бўлиб, 40-50 мм га етади. Қил бош гижжанинг олдинги қилсимон қисмида асосан оғиз бўшлиғи ва қизилўнгач жойлашган. Танасининг кенгайган–орқа қисмида эса хазм системасининг давоми ўрта ва орқа ичаклар, орқа чиқарув тешиги, жинсий аъзолари жойлашгандир.\nУрғочи гижжада жинсий органлар жуфт бўлиб, тўлқинланиб кетган, найсимон тухумдон, тухум йўли, бачадон ва қин тафовут этилади. Ташқи жинсий тешик эса, қил бош гижжа танасининг кенгайган соҳасида, яъни қилсимон қисмининг кенгая бошлаган ерига очилади. Эркак қилбош гижжада найсимон шаклдаги тоқ уруғдон, уруғ чиқарувчи ва уруғни отиб берувчи каналлар ва жинсий спикула тараққий этган. Қил бош гижжа асосан одамлар йўғон ичагининг бошланғич қисмида (кўр ичакда), баъзан чувалчангсимон ўсимта деворида паразитлик қилади. Чувалчангсимон ўсимтанинг яллиғланишига хам баъзан шу гижжалар сабаб бўлади деган фикрлар бор. Одатда қилбош гижжа бош қисмини ўз хўжасининг ичак деворига санчган холда яшайди. Санчиш борасида майда қон томирларнинг яраланиши хазм системасига бир қатор микроорганизмлар тушишига йўл очса, нозик нерв толаларининг таъсирланиши бемор организмида оғриққа сабаб бўлади.\nҚил бош гижжанинг хаёт циклига келсак, урғочи гижжа танасида оталанган тухумлар паразит хўжасининг ичак бўшлиғига тушади. Оталанган тухум ахлат билан бирга ташқи мухитга чиқариб ташланади. Тухумнинг навбатдаги тараққиёти учун энг асосий шартларидан бири нам шароит ва оптимал (+28 +35С) температура бўлишидир. Гельминтологик текширишлар кўрсатганидек, ташқи ҳарорат + 15С бўлгса, қил бош гижжа оталанган тухумининг тўла етилиши учун 120 кун талаб этилади, ташқи ҳарорат +35С бўлганда бу муддат жуда қисқариб, 11 кунга тўғри келади. Оптимал температура ва намлик шароити бўлганда оталанган тухумлар инвазион шаклга айланади, тухум қобиғи остида личинкалар етилади. Баъзи ҳолларда тухум қобиғи остида личинканинг оғиз сохасида стилет тараққий этади. Аксари ҳолларда инвазион личинкани кишилар сув билан, баъзан ювилмаган мева ва сабзавотлар билан ютиб юборади. Хазм системасига тушиб (тухум қобиғи эрийди), хеч қандай миграциясиз йўғон ичакнинг бошланғич қисмида (кўр ичак ) ва чувалчангсимон ўсимтада етилади ва жинсий–эркак ва урғочи шаклларга айланади.\nБеморнинг дармони қурийди, қорнининг ўнг-паст тамони қаттиқ оғрийди. Кўнгли айнийди, ичи кетади ё қабзият бўлади. Аппендицит ва колит аломатлари бўлиши мумкин. Болаларда баъзан тутқаноқ тутади. Баъзан тўғри ичакнинг ташқарига чиқиш холлари учрайди ва эозинофилия яққол кўринади. Қил бошли гижжа (трихоцефалез) диагнози клиникага асосланган ҳолда бемор ахлатида гижжа тухумлари топилгач узул-кесил аниқланади.\nҚил бош гижжа (трихоцефалез)ни даволашда менбендазол, вермакс, (катталарга 200 мг дан 3-4 кун берилади) ва альбендазол (1 кунда 400 мг дан ҳафтада 2-3 марта берилади) яхши натижа беради. Дифезил ва бепасал, бу 2 дори 1 хил дозада ишлатилади. Катта ёшдаги беморга 1кунда 5 г, 2-5 ёшли болаларга 2,5-3 г дан 5 кун босим берилади. Дорининг 1 кунда дозаси 3 га бўлиб овқатланишдан 1-2 соат олдин ичирилади. Медамин ҳам яхши натижа беради (кунига 10 мг/кг хисобидан 1-2 кун берилади).\nБуларадан ташқари беморга осиё 125 йиғма ўти берилади. Ёш болаларга бизларни «МАЛХАМ» халқ табобат маркази ходимлари янги қовоқ уруғини ва уни қуритиб истемол қилишни тавсия қиладилар. Кейинги мақолаларда табобат усулида гижжаларни даволаш усулларни тавсия қиладилар. Мурожат учун телефон:+998-74-998-5-998\nПрофилактика: Худди аскаридоздагига ўхшаш профилактик чоралар амалга оширилади.\nТел: +998 -74- 998- 5-9 98\nКатегория: ТАБОБАТ ХАЗИНАСИДАН | Просмотров: 1638 | Добавил: himoyachi | Рейтинг: 2.0/1


Қилинган ҳеч бир яхшилик изсиз йўқолмайди « Ўзбекистон Халқ Ҳаракати\nҚилинган ҳеч бир яхшилик изсиз йўқолмайди\n07 December 2014 - 10:10\nОйдин опам ҳақларида бир мақола ёзишни истагандим, лекин сира уддасидан чиқа олмаяпман. Сира ишонгим келмаяпти бу дунёни тарк этганларига, энди ҳеч қачон овозларини эшитмаслигимга.\nСўрайдиган саволларим, айтадиган гапларим, ўртоқлашадиган фикр-мулоҳазаларим кўп эди.\nЖуда узоқ умр кўришларига шубҳа қилмасдим мен ғофил банда, ҳали вақтимиз бемалол, деб юраверибман xотиржам. Жуда кутилмаган зарба бўлди, ҳали-вери ўзимга келолмасам керак.\nҲали-ҳануз, баъзан одамларнинг орасида, бир нималар ҳақида гаплашиб туриб, бирдан ўпкам тўлиб, ўзимни тутолмай йиғлаб юборяпман – бундай ҳолатни аввал ҳам бошдан кечиргандим – йигирма йил аввал, онам раҳматлик қазо қилганларида.\nЛекин онам раҳматлик узоқ вақт бетоб ётгандилар, бўлажак жудоликка бир оз бўлса-да руҳан тайёр эдик. Ойдин опамнинг қазолари ҳақидаги ҳабар эса қўққисдан тушган тўқмоқ зарбидек гангитиб қўйди.\nМенга қилган яҳшиликларининг юздан бирини бўлса-да қайтара оламан, деб умид қилардим. Ҳеч нима қайтара олмадим. Шуниси жуда алам қиляпти. Ҳасрат-надоматимнинг чеки йўқ. Энди фақат дуодамиз, фарзандларимга айтдим, “мен дунёдан ўтиб кетганимдан сўнг ҳам шу опамнинг ва яқинларининг ҳақига дуода бўлинглар ва шуни бола-чақаларингизга ҳам васият қилинглар”, деб.\nАллоҳ Сизларга сабр берсин.\nЖидда, Саудия Арабистони


Тожикистонда сим-карталар қайтадан рўйхатга олиняпти\nТожикистон мобил компаниялари уюшмаси сим-карталарнинг қайта рўйхатдан ўтказилиши 2017 йил апрел бошларигача давом этишини эълон қилиб, бундай қилишдан мақсад ишлатилмаётган сим-карталарни аниқлашдан иборат, деди.\nТожикистон Миллий Хавфсизлик Қўмитаси раисининг ўринбосари ўтган йил охирида парламентда сўзга чиқиб, тожик сим-карталари Толибон қўлига тушганлигидан ҳавотир билдирган эди. Шунинг учун ҳам у сотилган 7 миллион сим-карталарни қайтадан рўйхатга олиш зарурлигини айтган.\nМобил операторлар уюшмаси раиси Ғофуржон Эркаевга кўра, бу ташаббус хизматлар нарҳининг ошганлиги ва сим-карталардан фойдаланишни тартибга солиш билан боғлиқ. Унинг айтишича, «авваллари мобил ва NGN-номерларининг арзонлиги туфайли, сим карта учун компания пул тўлар эди. Шу боис кўплаб мижозлар бир ва ундан ортиқ сим-картага эга эдилар. Рақамларнинг нарҳи сезиларли даражада ошиши билан, бундай мажбурият мижозларнинг ўзларига юклатилди ва мижозлар сони кескин камайди».\nБаъзи экспертлар бу жараённи Афғонистон шимолидаги тожик террористлари томонидан сим-карталарнинг ишлатилишини олдини олишга ҳаракат, деб баҳолашмоқда. Бу ҳақда, жумладан, Тожикистон Миллий Хавфсизлик Қўмитаси раисининг ўринбосари Мансур Умаров ўтган йил декабр охирида гапирган эди. Унинг сўзларига қараганда, сим-карталарнинг 70 фоизи аниқ бўлмаган вазиятларда сотилган, шунинг учун қайта рўйхатдан ўтказишдан бош тортганлар сим-карталаридан айрилишади.


Харбий санаторий | Курорты | Статьи | PROFKUR.uz\nХаво хужумидан мудофаа қўшинлари ва харбий хаво кучлари\nТошкент вилояти Қибрай тумани Дурмон ахоли пункти худудиниг сўлим жойида харбий хизматчилар ва уларнинг оила аьзолари, хамда захирадаги харбий хизматчилар бундан ташқари, харбий даволаш муассасасида даволаниш хуқуқига эга бўлган фуқаролар дам олиши ва даволаниши учун Ўзбекистон Республикаси Мудофаа Вазирлиги Хаво Хужумидан Мудофаа Қўшинлари ва Харбий хаво Кучлари харбий сихатгохи мавжуд.\nМана, икки йилдирки, Харбий сихатгох Ўзбекистон Республикасининг хамма вилоятларидан келган дам олувчиларни ўзига ром қилиб улгурди . Бу маскан йилнинг барча мавсумларида фаолият курсатиб, ўзининг тоза хавоси, боғлари ва худудида жойлашган кўли билан дам олувчиларни ўзига мафтун этиб келмоқда.\nХарбий сихатгох 50 нафар киши учун мўлжалланган бўлиб, оддий, ярим-люкс ва люкс хоналаридан мавжуд, хамда терапия, неврология, физиотерапия йўналишлари бўйича фаолият юритади. Харбий сихатгох кутубхонасида доимо янги сонли рўзномалар, журналлар, ўзбек ва жохон адабиётлари, классик шоир хамда ёзувчиларнинг китоби сизнинг хизматингизда бўлади. Кечки овқатдан кейинкечки сайр, рақс майдончасида турли хил маданий - оммавий тадбирлар ўтказилади . Умид қиламизки, бизнинг масканда ўтказган хар бир кунингиз узоқ-узоқ йилларга татийдиган ширин хотиралар бахш этади. Барча ҳарбий хизматчиларни ва уларнинг оила аьзоларини харбий сихатгохга таклиф этамиз. Харбий сихатгохимизда турли хил турдаги спорт тадбирларини ( волейбол , баскетбол, футбол, бильярд, шахмат, шашка, сузиш) ташкиллаштириш хамда ўтказиш ва спорт машғулотларини олиб бориш учун дам олувчиларга барча қулайликлар яратилган. Барча ҳохловчиларни спорт соғломлаштириш мажмуамизга таклиф қиламиз. Соғломлаштириш мажмуамиз эса замонавий спорт анжомлари билан жихозланган. Шунингдек: ёзги кўл, волейбол, футбол майдонлари, бильярд, стол тенниси, даволаш мажмуаси, сауна ва бассейн сизнинг хизматингизда. Хафта давомида хайвонот боғига ва Тошкент шахри худудида зиёратгохлар, музейлар, хотира майдонларини экскурсиясида қатнашишингиз мумкун. Марказий Харбий Санаторияда Малакали шифокорлар хамда ўз касбига уста хамширалар сиз дам олувчиларнинг хизматингизда бўлади. Шифокор корсатмаси асосида турли хил даволаш муолажаларини қабул қилишингиз мумкун. Шунингдек махоратли ошпазлар ва ошхона ходимлари ўзларининг мазали ва миллий таомлари билан хўрандаларини хушнуд қилишади.\nХаво хужумидан мудофаа қўшинлари ва харбий хаво кучлари Харбий санаторияси Манзили:\n1011208, Тошкент вилояти Қибрай тумани\nДурмон ахоли пункти Қадирлик махалласи.\nБориш йўналиши: Тошкент трактор заводи\nавтобекатидан: 511 ва 562 сонли йўналишли


Интернет қизалоқни даҳшатли қиёфадан халос этди (ФОТО) / Ўзбекистон янгиликлари, энг сўнгги хабарлар\n15 ноябр 2013, 13:38 2727 кўрилди\nГана аҳолиси Эсинам исмли 13 яшар ушбу қизалоқнинг тақдиридан ташвишда эди, деб ёзади The Daily Mail. Улар ёрдам тариқасида қизнинг операциясига пул йиғишмоқчи бўлди, лекин 9 ойда бор йўғи 130 доллар тўплай олишди, холос. Қизалоқнинг нормал ҳолатдаги юзга эга бўлиши учун камида 10 минг доллар керак бўлади.\nБироқ, Tumblr ижтимоий тармоғида "Blye" лақабли фойдаланувчи ушбу қиз ҳақида ўқиб қолганидан кейин вазият ўзгариб кетди. У оғир аҳволда қолган қизнинг операциясига пул тўплаш учун интернет-жамиятини тузди. Буни қаранг-ки, хайрли йўлдаги саъйи-ҳаракат тез орада ўз мевасини берди. Бор йўғи бир ҳафта ичида лозим бўлган 10 минг доллар тўпланди.\nЭнди Эсинам юз жарроҳлиги бўйича пластик операция қилинади. Ҳозирча қизнинг қандай қилиб бундай аҳволга тушиб қолгани маълум эмас, чунки унинг ота-онаси ёшлигида оламдан ўтган. Қўрқинчли кўринишдаги юзи туфайли Эсинам мактабга ҳам боролмасди, тенгдошлари орасида ҳам ўзини ноқулай ҳис қиларди. Лекин тез орада унинг ҳаётида ёруғ саҳифалар бошланса ажаб эмас.


Ўзбекистон Ригага 18 тонна қовун экспорт қилди | АгроОлам.Uz\nДомой Янгиликлар Ўзбекистон Ригага 18 тонна қовун экспорт қилди\nЎзбекистон Ригага 18 тонна қовун экспорт қилди\nЖорий йилнинг 23 июнь куни Сирдарёнинг Мирзаобод туманидан, Латвиянинг «LB» LLC корхонасига юк ортилган катта фура жўнаб кетди. Бу ҳақда Экспортчилар уюшмаси матбуот хизмати маълум қилди.\nЮк машинасига ортилган 18 тонна қовунлар, “Red Pak” экспорт корхонаси томонидан тайёрланган бўлиб, маҳсулот вилоят ҳудудида етиштирилган.\nМазкур корхона бугунгача Европа давлатларига қовун ва қовун махсулотлари “ROMAS” бренди остида экспорт қилиб келмоқда. Айни пайтда корхона Мирзаобод туманидаги 4 гектарлик ерни 0 қийматда олиб, 5 млрддан ошиқ инвестиция киритди ва 2400 кв метрлик холодилник+музлатгич қуришни бошлади.\nБугун унинг 1400 кв метрли совутгичи тайёр. Ригага жўнаган қовунлар ҳам айнан ушбу совутгичда технологик схема асосида қайта ишлаб, қадоқланган. Корхона Латвия, Германия ва Беларусияга экспорт қилиш учун қовунларнинг кейинги партиясини тайёрламоқда.


WSJ: Россия ва Эрон Саудия Арабистонининг Осиё бозоридаги етакчилигига раҳна солмоқда\n09:03 / 09.05.2016\nСаудия Арабистони Осиёга бош нефть етказиб берувчи мақомини йўқотмоқда, деб хабар бермоқда The Wall Street Journal нашри.\n1995 йилдан бери Саудия Арабистони нефть вазири лавозимини эгаллаб келган Али ал-Наимийнинг бу лавозимдан бўшатилишидан кейин Саудия Арабистонининг Россия ва Эрон каби давлатлар рақобати унинг Хитой, Япония ва Ҳиндистонга нефтни муваффақиятли экпорт қилишига раҳна солмоқда.\nХитой Саудия Арабистонидан мамлакат учун зарур нефтнинг катта қисмини олади. Бироқ Россиядан Хитойга нефть экспорти бир йил ичида 10,6 фоизга кўпайди. Россиянинг географик жойлашуви уни Осиё нефть бозорида рақобатбардошроқ қилади.\nРоссия шу билан бирга бошқа давлатларни нефть битимларини тузишда алоҳида имкониятлар билан жалб қилмоқда. Мисол учун, "Газпром" хитойлик харидорларга Россия нефтига долларда эмас, юанда ҳақ тўлашга рухсат берган.\nСаудия Арабистони Япониядаги нефть бозоридаги улушини ҳам йўқотмоқда, унинг бу ердаги улуши 2015 йил март ойидан бери деярли 4 фоизга камайган. Россиянинг улуши эса 1 фоизга ошган.\nРоссия ва Саудия Арабистони ўртасидаги бу рақобатни Ҳиндистондандаги вазият ҳам кескинлаштирмоқда, бу давлатда нефтга талабнинг ошиши кутилмоқда. Шу билан бирга бу рақобатга Эрон ҳам қўшилди. Эрон Осиё нефть бозорига катта қизиқиш билдирмоқда, унинг фаоллиги бошқа давлатларнинг Осиё нефть бозорларидаги улушини катта миқдорда камайтириши мумкин.


Эрдўған Туркия фуқароларини оилани режалаштирмасликка даъват этмоқда\n15:09 / 01.06.2016\nТуркия президенти Ражаб Тоййиб Эрдўған Истанбулда ватандошларини аҳоли сонини кўпайтиришга чақирди.\n“Ҳомиладорликдан сақловчи воситалар ҳамда оилани режалаштириш – мусулмон оилалар учун эмас. Биз авлодларимиз сонини кўпайтирамиз. Бизга оилани режалаштириш, туғилишлар сонини назорат қилиш ҳақида гапиришади... Мусулмон оилалар учун бундай менталитет тўғри келмайди. Биз Аллоҳ буюрган йўлдан юрамиз ва Пайғамбаримиз маслаҳатларига амал қиламиз”, - деди у.\nТуркия раҳбарининг айтишича, сўнгги бир неча йилларда 1,3 фоиз нисбатда кўпайиб бораётган аҳоли сонини орттириш масъулияти асосан оналар зиммасига юкланади.\nБу президентнинг мазкур мазмундаги биринчи даъвоси эмас. Аввалроқ у ҳар бир аёл камида уч фарзанд кўриши лозимлигини билдирган ва ҳомиладорликдан сақланиш воситаларини ватанга хиёнат билан тенглаштирган.\nЭрдўғаннинг аёллар эркаклар билан тенг эмаслиги тўғрисидаги яна бир эълони туркиялик фаол аёлларнинг ғазабини қўзғатганди. Президент абортлар ва ҳомиладорликдан сақловчи тезкор воситалар ҳуқуқини чегаралаш таклифини ҳам киритган.\nЭрдўған ва унинг турмуш ўртоғи Эмине икки ўғил ва икки қизнинг ота-онаси. Яқинда президентнинг кичик қизи Сумайа ҳамда саноат соҳаси кўзга кўринган арбобларидан бири Селжук Байроқдор билан никоҳ тўйи бўлиб ўтган. Амалдорнинг катта қизи Эсра эса энергия вазири Берат Албайроққа турмушга чиққан, уларнинг уч фарзанди бор.\nСтатистика бюроси маълумотларига кўра, Туркия аҳолиси ўтган йили 78,741 миллионга етган. 2000 йили эса бу кўрсаткич 68 миллион эди.


ИнтерФУТБОЛ :: Барчаси марокашлик "жавоҳир" Ҳаким Зиеш ҳақидa\nБарчаси марокашлик "жавоҳир" Ҳаким Зиеш ҳақидa\n«Аякс» ярим ҳимоячиси Ҳаким Зиеш ЕЧЛ 1|8 финалидан ўрин олган иккита учрашувда «Реал» дарвозасига иккита гол уриб, кўпчиликнинг эътиборини қозонди. Марокашлик 25 ёшли футболчини мутахассислар кўпдан буён билишади. Европа футболини диққат билан кузатадиганлар ҳам ушбу ярим ҳимоячини яхши танишади.\nУ 2017 йилнинг май ойида Амстердамда бўлиб ўтган Европа Лигасининг финалида ўйнаган. Ўтган йили Марокаш терма жамоаси сафида Россияда бўлиб ўтган жаҳон чемпионатида иштирок этди.\n2016 йилнинг ёзида Зиешни осонлик билан харид қилиш мумкин эди. Аслида ўшандаёқ унинг етук футболчи эканлиги ойдинлашганди. «Твенте»даги икки мавсумида 66та ўйинда 30та гол уриб, деярли шунча голга ассистентлик қилганди. Зиеш асосан майдон марказида ўйнарди. Қанотларда камроқ ҳаракат қилган. Ўшанда «Твенте» молиявий муаммоларга дуч келганди. Шу боис ҳам клуб раҳбарияти билан музокара ўтказиш осонроқ эди. Якунда марокашлик футболчини «Аякс»га 11 миллион еврога сотиб юборишди. Шу ўринда айтиш жоиз, ўшандан икки йил олдин Москванинг «Спартак» клуби худди ўша «Твенте»дан Квинси Промесни 11,5 миллион еврога сотиб олганди.\nШубҳасиз, Зиешни Голландиядан ташқарида ҳам кузатишаётганди. Унга даъвогарлар орасида «Зенит» ҳам бор эди. Голландия матбуотининг хабар беришича, Халкка ўринбосар қидираётган питерликлар марокашлик футболчи учун 7 миллион евро таклиф қилишган. Тўғри, «Зенит» футболчини харид қилишга жиддий мақсад қилганида «Твенте» раҳбарияти сўраган 10 миллионни индамай берган бўларди. Лекин бошқа жамоалар сингари «Зенит»дагилар ҳам футболчининг бу даражада ривожланиб кетишига ишонишмаган.\nАйтишларича, Зиешнинг характери жуда оғир бўлиб, уни бошқариш қийин экан. Бундан ташқари, унинг жамоа учун ўйнашига шубҳа қилишган. Чунки «Твенте»нинг ўйини айнан унинг атрофида қурилганди.\n«Аякс» ва Зиеш бир-бирига жуда мос тушди. Ҳакимнинг ўйнаши учун характери умуман халақит қилмади. Айни пайт «Байер»ни бошқараётган «Аякс»нинг собиқ устози Петер Бош Зиешни жамоанинг асосий ўйинчисига айлантирди. Ўша мавсум голландияликлар Европа Лигасининг финалига чиқишди ва ҳал қилувчи ўйинда «Манчестер Юнайтед»га 0:2 ҳисобида имкониятни бой беришди. Марокашлик футболчи «Лион»га қарши ярим финалда учта голга ассистентлик қилганди. Умуман олганда, Ҳаким жамоадошларига қандай тўп етказиб беришни яхши билади. Бежизга Голландия чемпионатида қаторасига икки мавсум энг яхши ассистент бўлмади. Бунинг устига, 2018 йилда Голландиянинг энг яхши футболчиси, деб топилди.\nМарокашлик учун Европанинг топ-5 чемпионатларидан бирига ўтиб, олдинга қадам ташлаш вақти келди. Қолаверса, у «Аякс»нинг ҳозирги устози Эрик тен Хагга ўзининг универсаллигини кўрсатиб улгурди. Ўнг қанот, умуман, ҳамма нуқтада ўйнайверади. Зиешни сотиб олишга астойдил киришганлар ҳам учради. Июлда Амстердам клубининг «Рома» билан 30 миллион евролик трансфер ҳақида келишиб олгани тўғрисида хабарлар тарқади. Бироқ сўнгги дақиқаларда римликлар спорт директори Мончи келишувдан воз кечди (ўтган ҳафта «Рома» Мончини истеъфога чиқарди). Энди римликлар мавсумни бўш ўтказаётган бир пайтда мухлислар Мончига ана шу трансферни эслатиб туришди. Боз устига, Мончи марокашлик жавоҳир ўрнига жароҳатлар гирдобида қолган Хавьер Пасторени олган.\nҲақиқатан ҳам қизиқ воқеа. Ҳаттоки, тен Хаг ҳам шогирдининг бошқа клуб билан шартнома имзолаганини хабар қилишга улгурганди. «Биринчи ўринда у менга инсон сифатида етишмайди. Ҳаким ишлаш учун муносиб бўлган ажойиб йигит. Албатта, футболчи сифатида ҳам керакли. Унинг даражасидаги футболчи Эредивизияда қолишни истамаслигини яхши тушунаман. Бу ерда унинг энг яхшилигига шубҳа қилмагандим. Хорижда ҳам шундай бўлади, деган умиддаман», - деганди мураббий. Албатта, «Рома» билан келишув бузилганига энг кўп тен Хаг хурсанд бўлган.\nАйни кунда Transfermarkt Зиешни 35 миллион еврога баҳоламоқда. «Аякс»нинг Чемпионлар Лигасидаги ажойиб ўйинлари ва «Реал»нинг мусобақадан чиқариб юборилиши Ҳакимнинг баҳосини ошириб юбориши тайин. Демак, Амстердам клуби уни 40-45 миллион евродан камига сотмайди.


31.12.19 13:43\tmsk\nЗангиота мақбарасининг гумбазлари. Андрей Кудряшов фотосурати, "Фарғона"\n“Фарғона” Андрей Кудряшовнинг Ўзбекистондаги муқаддас қадамжоларга ҳамда зиёрат анъаналарига бағишланган тарихий очерклар туркумини чоп этишда давом этади. Бугунги материалимизда Яссавия тариқатининг асосчиси Аҳмад Яссавий ва унинг руҳоний издоши, буюк шайх Зангиота ҳақида ҳикоя қилинади.\nЎзаро низолар, қирғинлар ва ноҳақ солиқлар\nЎзбекистонда бугунги кунда энг машҳур ўрта аср валий шайхларидан бири, Зангиота номи билан танилган шайх Ойхўжа ибн Тожхўжа ибн Мансур мақбараси Тошкент четидан шимоли-ғарбга қараб ўн беш километр масофада, Зангиота дея аталувчи посёлкада жойлашган. Салар дарёси қирғоғига яқин жойда археологлар насроний эрасидан аввалги II асрга дохил қадимий шаҳарни топганлар. Ҳойнаҳой, бу яқин атрофда жойлашган энг қадимги аҳоли истиқомат қилган жой бўлиб, уни замонавий Тошкентнинг аждоди дея ҳисоблаш мумкин. Аммо Зангиота яшаган замонларда шаҳар бу ерлардан анча олисда жойлашган эди.\nЗангиота мақбараси гумбазининг ичкаридан кўриниши. Андрей Кудряшов фотосурати, "Фарғона"\nЗангиотага сиғиниш анъанаси ўзида эски халқ эътиқодларининг (бироқ ўтроқ деҳқонлар эмас, балки кўчманчи чорвадорларга тегишли) кўплаб характерли ҳислатларини сақлаб қолган. У XIII аср охирида шаклланиб бўлди. Бу тарихий жиҳатдан осон бўлмаган давр эди. Мўғулларнинг қирғинбаротли юришларидан сўнг Марказий Осиёда бошбошдоқлик ва қонли ўзаро низолар ҳукм сурар, ҳукмдорлар йил фаслларидан ҳам кўра кўпроқ алмашар, вайрон бўлган шаҳар ва қишлоқлар ичра итлар ва шоқоллар галалари изғиб юрар, ташландиқ карвон йўлларида эса турли қабила ва элатларнинг қароқчилик тўдалари ўзбошимчалик қилишарди. Шаҳар ҳунармандлари ва тижоратчилари учун бу шавқатсиз қирғинлар ва тўхтовсиз солиқлар ҳамда хонавайрон бўлиш даври бўлиб қолди. Бироқ вайрон бўлган шаҳарлар атрофида деҳқонлар ерни қайта ишлаш ва чорвасини ўтлатишда давом этишарди.\nРивоятларга кўра, авлиё Зангиота бутун умри давомида чўпонлик қилган эканлар. У жамоатчилик подаларини ўтлатиб юрар, ёзда подани Ғарбий Тянь-Шань тоғларидаги серўт яйловларга ҳайдаб борар, қишга яқин эса Сирдарё, Чирчиқ ва Салар дарёларининг соҳилларидаги қамишзорларга қайтар эди. Айтиш жоиз, ўша пайтларда чўпонлик масъулиятли ва шарафли касб саналган бўлиб, бундай одамлар ўз элатдошлари орасида катта обрўга эга эдилар. Зангиота ҳаётий заковатидан ўз ўрнида фойдаланиши, силаи-раҳм ва хайрли ишлари билан ўз обрўсини кўтариб борар эди. У нафақат элатдошларининг асосий мулки бўлган чорваси – қўй ва сигирлар подаси сонини муваффақият ила кўпайтирибгина қолмай, балки жамоатнинг руҳоний раҳбари ҳисобланар эди. У ўзаро жанжалларни ҳал қилар, кўнгилларни тинчитар, иймон-эътиқодга даъват қилар, беморларни даволар ва ҳатто кароматлар кўрсатар эди. Пировардида, уни ўша пайтларда, умуман олганда инсон ҳаётининг мўминлик рамзи сифатида кўрилаётган чорвадорликка ҳомийлик қилувчи авлиё дея халқ томонидан тан олиниши кишини ҳайратда қолдирмайди.\nЗангиота мақбараси ортидаги боғлар. Андрей Кудряшов фотосурати, "Фарғона"\nЭтнографларниг қайд этишича, чўпонларнинг пири сифатида Зангиотага сиғиниш удуми Марказий Осиёнинг кўплаб вилоятларида, шу жумладан, Хоразмда ҳам тарқаган. Унинг сигирлар ҳомийси Санги бобони эъзозлаш каби бошқа кўринишлари бугунги кунда Ғарбий Сибирдаги туркий халқларда ҳам учраб туради. Сўфийлар ривоятларида Зангиота балоғат ёшида дарвишлик қилиб узоқ ўлкаларга сафар қилганини, Олтойдан Волгабўйигача бўлган ҳудудларда минглаб одамларга Исломни даъват қилиб, мусулмон қилганлари ҳақида ҳикоя қилинади.\nТарихий нуқтаи назардан олиб қараганда, авлиёларни эъзозлаш жоҳилия давридан қолган чорвачиликка ҳомийлик қилувчи илоҳаларга сиғиниш амалиёти билан аралашиб кетган бўлиши эҳтимоли мавжуд.\nИслом фатҳи бошланишидан аввал VIII асргача Шош ҳудудида ҳукмронлик қилган зардўштийлик ибодатхонасида ўзига хос Гэуш-Урван ёки Буқа Руҳи илоҳасига эътиқод қилиш амалиёти мавжуд эди. Анъанага кўра, уйдаги чорва ҳайвонини сўйишга рухсат олиш учун айнан шу илоҳага мурожаат қилинар эди.\nТабиийки, кўчманчи туркий элатлар орасида чорвадорларга хос бўлган диний эътиқодлар кенг тарқалган эди. Қорахонийлар Х аср охирида Еттисувдан Шошга келганларида, фидоий авлиё Абу Бакр Қаффол аш-Шоший уларнинг кўпини Исломга даъват қилиб, мусулмон бўлишларига сабабчи бўлганлар. Биринчи навбатда булар кўчманчи элатларнинг оқсоқоллари ва зодагонларига тааллуқли эди. Бироқ қарлуқ, чигил ва яғма каби кўчманчи элатларнинг кўплаб оддий одамлари эски шомонлик анъаналарига риоя қилишар ва ўз илоҳаларини қадрлашар эди. Зангиотага сиғиниш анъанаси Олтой тоғ тизмаларидан Тошкент шаҳар деворлари остига олиб келинган эски халқ эътиқодларидаги хусусият ва ҳислатлари билан эшилиб кетган дея тахмин қилиш мумкин.\nРеставрацияга қадар Зангиота мақбарасининг минораси ва мозаикаси: 2012 йил\nМақбара минорасининг замонавий кўриниши\nШунга қарамай, Зангиота ўзининг таржимаи ҳолига эга ҳақиқий тарихий шахс саналади. Унинг таржимаи ҳоли шажараларда, мисол учун, туркий кўчманчиларининг Мулла Мусо Сайрамий қаламига мансуб “Тарихи аминийа” рисоласи каби ёзма манбаларида акс эттирилган. Бундан ташқари, тасаввуф анъаналарида Зангиота буюк мутасаввиф Аҳмад Яссавийнинг издошларини бирлаштирувчи Яссавия тариқатининг бешинчи шайхи сифатида қайд этилган. Шажарада Зангиотанинг аждодлари Яассавийнинг руҳоний устози Арслонбобонинг ўзига бориб тақалади. Афсоналарда Арслонбобо афсонавий даражада узоқ умр кўрган шахс бўлиб, Пайғамбар соллаллоҳу алайҳи васалламнинг ўзлари билан юзлашган, дея таъкидланади.\nИбодат қилаётган чақалоқ\nХалқ ривоятларида таъкидланишича, Ойхўжа дунёга келиши билан чақалоқни улуғ устоз Аҳмад Яссавийни (1103-1166 й.й.) хайрли дуосини олиш учун зудлик билан ҳозирги кунда Жанубий Қозоғистон вилоятидаги Туркистон дея аталаётган Ясси шаҳрига олиб бордилар.\nРивоятда айтилишича, ажойиб чақалоқ авлиё Аҳмад Яссавийнинг оёғи остида дуо қилган. Бу ҳолатни кўриб устоз ийиб кетган ва авлодлар бу чақалоқнинг мақбарасини Яссавийга эҳтиром кўрсатилишидан аввалроқ барпо этажакларини башорат қилади. Ушбу афсонавий эпизод асосида мутлақо реал воқеалар турган бўлиши мумкин, негаки туғилган санаси аниқ қайд этилмаган Ойхўжанинг болалиги айнан Аҳмад Яссавий ҳаётининг сўнгги йилларига тўғри келган бўлиши мумкин. Ҳар ҳолда, Ойхўжа ёшлигида тасаввуф сирларини валий Аҳмаддан эмас, Яссавия тариқатининг шайхи бўлган ўз отаси Тожхўжадан ўргангани ҳақиқатга яқинроқ. Кейинчалик, ривоятга кўра, Ойхўжа бир неча устоздан таҳсил олган, Зангиота шогирдлари эса сон-саноқсиз бўлган.\nЗангиота мақбараси ортидаги фаолияти давом этаётган мусулмонлар қабристони. Андрей Кудряшов фотосурати, "Фарғона"\nТасаввуф анъанаси Зангиота ўзининг закри – Занги зикри ёки чўпон зикри деб аталадиган ўз руҳоний амалиётини кашф этганини таъкидлайди.\nЗикр – Парвардигор исм ва сифатларини ёдлашнинг махсус усуллари мусулмон мутасаввифларининг маҳфий асрори бўлган. Бироқ айнан ўрта асрларда тасаввуфнинг турли мактаблари издошлари ичида зикрнинг қандай бўлиши кераклиги ва уни қандай бажариш лозимлиги борасида “ғоявий” ихтилофлар келиб чиққан.\nБу каби ихтилофлар, кенгроқ маънода олиб қараладиган бўлса, ҳам руҳоний изланиш йўлларининг ўзига ҳам бу йўлга кирганларнинг тўғри турмуш тарзига нисбатан турлича кўзқарашларни акс эттирган.\nФорсийзабон шаҳар муҳитида туғилиб улғайган Нақшбандия тариқати издошлари зикрнинг маҳфий кўринишини – яъни Аллоҳ исмини хаёлан айтиб, қалбда муҳрлаш услубидан фойдаланишарди. Бу йўналишдаги зикр мактабига кирувчи болалар 7-8 ёшдан бошлаб устознинг қатъий назорати остида жалб қилинарди. Қайд этиш жоиз, тариқатнинг асосчиси шайх Баҳоуддин Нақшбанд зикрнинг бошқа услубларини қоралашдан ўзини тийиб келганлар. Мисол учун, у киши зикр жаҳрия ҳақида қуйидаги гапларни айтганлар: “Биз бундай қилмаймиз, аммо қилаётганларни қораламаймиз”.\nБироқ Зангиотадан сўнг 200 йил ўтиб яшаган нуфузли шайх Убайдуллоҳ Хўжа Аҳрор зикр фақат ҳуфия ва мутлақо ёлғиз ҳолатда бўлиши керак деб таъкидлагандилар. Шу билан бирга, тасаввуф йўлига кирганларнинг ҳаёти намойишкорона зоҳидлик, таркидунёчилик ва дарвишона дарбадарликдан йироқ бўлиши лозим. Аллоҳни кундалик ишларда – ҳунармандчилик ва рўзғор юритиш, жамоатчилик фаолияти ва маърифат тарқатиш ишларида излаш керак. Бу каби кўзқарашлар кўп жиҳатдан Хўжа Аҳрор яшаган даврнинг умумий кайфиятини акс эттиради. Темур империяси ва унинг ворисларига қарашли давлатларнинг нотинч ғалаёнларга нуқта қўйган даври эди бу.\nЗангиота мақбарасининг замонавий кўриниши\nҲолбуки, кўчманчи туркий элатлар ҳамда ярим ўтроқ деҳқонларга тасаввуфни тарғиб қилган Аҳмад Яссавий ва Зангиота даврида ижтимоий муҳит бошқача эди. Аҳмад Яссавий кўп йиллар давомида умрини ерости ҳужрасида ўтказиб, ташқарига ўзининг ҳикматларини чиқариб турди. Унинг издошлари, шу жумладан, Зангиота эл-юртга устозлик қилиб келган бўлсалар ҳам, кўп ҳолларда дарвишона ҳаёт кечиришар ва зикрнинг жаҳрий услубини қўллашар эдилар.\nЯссавия тариқатида исми Қуръонда келган пайғамбар Закариёнинг чеккан азобларини эслатувчи арра зикри услуби қўлланилган. Пайғамбар Закариё душманларидан қочиб дарахтнинг ковагида яширинган пайтда унинг танаси дарахт билан бирга арра билан бўлиб ташланган. Арранинг товушига ва қийноққа солинган жафокашнинг инграшига ўхшаш ушбу баланд овозда бажариладиган зикр ташқи кўринишдан шомонлик қоқуруқ-соқуруқларига ўхшаб кетади. Бундан ташқари, йилнинг энг совуқ қиш чилласида Яссавия тариқатининг аъзолари соатлаб жўровозда Қуръон оятларини тиловат қиладилар ва Хўжа Аҳмаднинг ҳикматларини ўқийдилар ва тадбир ниҳоясида ҳамма транс ҳолатига тушиб қоладилар. Кўп ҳолатларда бунақанги зикр тушишлар шиддатли ритмик рақслар билан амалга оширилади.\nРивоятларга кўра, чўпон зикри Зангиотага ваҳий каби нозил бўлган. Бу ҳодиса валий подасини тоғдаги яйловдан ҳайдаб келаётган пайтда, қўлларини елкасидаги асога осилтирган ҳолда, қияликдан ҳиргойи қила туриб сакраб-сакраб келаётганида содир бўлган экан.\nЖаҳрий зикрлар ХХ асрда йўқолиб кетди, деган фикр бор, СССР даврида суфийлик амалиётлари расмийлар томонидан тақиқланиб, таъқиб остига олинган эди. Бироқ Ўзбекистон Фанлар академияси Тарих институти этнология бўлимининг доктор Адҳам Аширов раҳбарлиги остидаги ходимлар 2003-2005 йиллардаги экспедициялари давомида Фарғона водийсининг тоғли ҳудудларида, Бойсунда, Ўзбекистоннинг энг жанубий қисмида ва Жанубий Қозоғистонда закри жаҳрийнинг барча кўринишларини, шу жумладан, зикри Зангийни қайд этишга эришдилар.\nБашоратлар амалга ошмоқда\nЗангиота исмининг маъноси қоратанли отани англатади. Афтидан, бу исм кунларини очиқ осмон остида ўтказадиган валий чўпоннинг юзи ва танасини қуёш нечоғлиқ саҳийлик билан куйдирганидан дарак берса керак. Лекин маҳаллий шеваларда “занги” сўзининг нарвон деган маъноси ҳам бўлиб, бу исмга қўшимча рамзий маъно бера бошлайди. Бундан ташқари, авлиёнинг исми шажарага қараб талқин қилинадиган бўлса, унинг аждодлари араб зодагонларига яқинлигини ва эҳтимол, келиб чиқишини Яман диёрига бориб тақалишини англатиши мумкин (Ўша пайтларда тананинг қора ранги арабларнинг ўзига хос хусусиятларидан бири саналган).\nСағана – Зангиота мақбарасилаги мармар қабртош. Андрей Кудряшов фотосурати, "Фарғона"\nСамарқанд, Шаҳрисабз ва Туркистонда сақланиб қолган ўрта аср меъморий ёдгорликлари билан таниш бўлган кишиларнинг ҳар бири Зангиота мақбарасини кўрган заҳоти Амир Темур ва темурийлар даври обидалари услубини пайқай олади. Сирланган сополчалардан тизилган нақшлар билан безалган баланд равоқ ва каттакон юмалоқ гумбазлар кишида замонавий Ўзбекистоннинг бутун дунёга машҳур диққатга сазовор обидаларини кўрганда пайдо бўладиган таниш ҳисларни уйғотади. Ҳақиқатан ҳам Зангиота ёдгорлик мажмуаси Темурнинг шахсан буйруғига кўра унинг тириклик чоғидаёқ қурила бошланган.\nСоҳибқирон Темур 1397 йилда Маворауннаҳрдаги ҳокимият учун курашда ўзининг асосий рақиблари бўлмиш Мўғулистоннинг чиғатой ҳукмдорлари устидан қатор ғалабаларни қўлга киритгач, ўша пайтда барча туркий халқларнинг авлиёси ҳисобланган Аҳмад Яссавийнинг Яссидаги қабрини зиёрат этишга боради. Валийнинг шон-шуҳратини ўз империяси обрўсига эш қилмоқ учун Темур Яссида Аҳмад Яссавий қабри устида мақбара ва жаҳонгашта дарвишлар ҳамда зиёратчилар учун меҳмонхона – хонақо барпо қилишни амр этади.\nТошкент яқинидаги Зангиота мақбараси қурилишининг бошланиши ҳам тарихнинг худди шу йилларига тўғри келади. Шундай қилиб, Хўжа Аҳмад Яссавийнинг Зангиотага аталган мақбара шайх Яссавийнинг ўзига аталган мақбарадан олдинроқ қурилиб битиши тўғрисидаги башоратлари айнан ўша пайтда амалга оша бошлади, дейиш мумкин.\nЗангиота посёлкасида бўлганимизда биз битта афсонани ёзиб олишга эришдик. Эмишки, Яссидаги мақбара пойдевори ва деворларини қура бошлаган пайтларида ҳар оқшом қаердандир қурувчиларга ташланадиган ва улар томонидан кун бўйи қурилган барча нарсани бузиб кетадиган даҳшатли буқа пайдо бўлган. Бу ҳужум ҳақида Амир Темурга етказганлар ва у донишманд одамлар билан кенгашгач, улардан валий Аҳмад Яссавий бир маҳаллар Ойхўжанинг отасига айтган сўзларни эшитган. Шунда ҳукмдор кароматнинг юзага чиқиши учун амр берган ва ҳар иккала мақбара бир вақтнинг ўзида қурила бошлаган. Табиийки, кичикроқ мозор, яъни Тошкент четидаги Зангиота мақбарасининг қурилиши тезроқ битган.\nЗангиота мақбарасидаги мозаика. Андрей Кудряшов фотосурати, "Фарғона"\nБуқа тўғрисидаги ривоят Зангиотага чорвадорларнинг ҳомийси сифатида сиғиниш аҳамиятини тасдиқлайди. Соҳибқирон Амир Темурнинг авлиёларга мақбаралар барпо этиш тўғрисидаги қарори борасида сўз юритиладиган бўлса, бунинг сабаби сиёсатга бориб тақалади.\nАмир Темур Тошкентга бир неча бор ташриф буюрган, 1365 йилда эса унинг деворлари олдида Чирчиқ дарёси водийсида “лой жанги”да чиғатой қўшинларидан мағлуб бўлган эди. Пировардида, ғанимлари устидан зафар қозонган айёр ҳукмдор Яссига зиёратга бориш олдидан маҳаллий киборларни ўзига мойил қилиш учун Мўғулистон ҳукмдорларидан бирининг қизига уйланади. Ҳойнаҳой, эътиборли маҳаллий авлиё мақбараларнинг барпо қилиниши ҳам Хитойга юриш олдидан ишончли қароргоҳга айланиши керак бўлган ўлка аҳолиси муҳаббатини ва эътиборини қозониш учун кўзланган ўша сиёсий мақсад учун хизмат қилган бўлса керак. Ҳар ҳолда, унга маҳаллий аҳолининг урф-одатларию, ишонч-эътиқоди яхши маълум бўлган соҳибқирон Мўғулистон ва Хитойга катта ҳарбий юришни режалаштираётган эди. Унинг армияси ортида норози ёки ундан баттари, исёнкор кайфиятидаги фуқароларнинг бўлишига йўл қўйиб бўлмасди.\n1405 йилнинг кеч кузида Темур Мавароуннаҳрнинг улкан қўшини Самарқанддан шимолий даштлар томон йўл солди. Бироқ қишнинг ўта қаҳратон келиши туфайли юришнинг деярли аввали бошидан тўхтатиб қўйишга мажбур бўлди. Қўшинларнинг каттагина қисми қишлагани Тошкентга қайтиб кетди. 70 ёшли соҳибқироннинг ўзи эса қишни даштда, сафар ўтовида ўтказишга қарор қилди, бироқ қўққисдан оғир касалликка чалиниб, вафот этди. Ўша пайтга келиб Аҳмад Яссавийнинг мақбарисини барпо этиш ишлари деярли ниҳоясига етиб қолганди. Зангиота мақбарасининг равғин қурилиши эса Темурнинг набираси, Самарқанд ҳукмдори Муҳаммад Тарағай ибн Шоҳруҳ Мирзо Улуғбек (1394-1449) даврида қуриб битирилди. У ҳам бобоси каби Тошкент ҳукмдорлари билан сиёсий келишув йўлларини излаётганди. Мақбара ва униннг атрофидаги ҳудудларининг қурилиши ва безатилиши деярли олти аср давом этди. Зангиота посёлкасидаги ёдгорлик мажмуасининг сўнгги объекти – унчалик катта бўлмаган миноранинг қурилиши ХХ асрда амалга оширилди. XXI асрда эса бутун мажмуа мустақил Ўзбекистон раҳбариятининг қарорига биноан тубдан реставрация ва реконструкция қилинди.\nАвлиёнинг жуфти ҳалолими ёки илоҳа?\nЗангиота мақбараси ёнида, ҳамон фаолият юритаётган мусулмонлар қабристони ўртасида яна битта зиёратгоҳ – Зангиотанинг жуфти-ҳалоли, муқаддас Анбар Биби дахмаси жойлашган. Ҳозирги кунгача бу ерга кўплаб аёллар унинг ҳимояси ва ҳомийлигини сўраб келадилар. Ривоятда ҳикоя қилинишича (ушбу ҳолатда содир бўлган воқеани ҳақиқийсидан ажратиб бўлмайди) Зангиотанинг устозлари орасида ватанида авлиё Ҳакимота деб аталувчи хоразмлик шайх ва шоир Сулаймон Бақирғоний бор эди. У ҳам Аҳмад Яссавийнинг издошларидан бўлган, бироқ Зангиота учун нафақат устоз, балки суюкли дўст ҳам бўлган. Бақирғоний вафот этганида, Зангиота унинг беваси Анбарбибига уйланди. Бу аёл дунёвий ва ухровий ишларида Зангиотанинг садоқатли сафдоши бўлиб қолди. Анбарбибининг дахмасида, шунингдек, унинг қайнонаси – Сулаймон Бақирғонийнинг оналари, мўътабар Улуғ Пошшо дафн этилган. Ривоятга кўра, аёлларнинг муаммоларини ҳал қилишда Зангиотага Анбарбиби ва Улуғ Пошшо ёрдам бериб келган. Ривоятда айтилишича, авлиё Зангиота барча зиёратчиларга Анбарбиби ва Улуғ Пошшонинг қабрларини ҳам албатта зиёрат қилишни васият қилиб кетган эканлар.\nЗангиота турмуш ўртоғи Анбарбиби мақбараси\nБизнинг кунларда ҳар жума ва дам олиш кунлари Зангиотага зиёратга Тошкент шаҳар ва Тошкент вилоятидан ҳамда Марказий Осиёнинг бошқа вилоятларидан юзлаб одамлар оқиб келади. Ўзбекистоннинг шимоли-ғарбида, Хоразм вилоятида ривоятлар янада архаик характерга эга Анбарбиби билан боғлиқ афсоналар ва эътиқодлар янада ғаройиб кўринади. Анбарбибини у ерда Анбар Она деб атайдилар ва кўҳна сув ва ҳосилдорлик илоҳаси Анахита билан аралаштириб юборишади. Совет этнографи Глеб Снесаревнинг гувоҳлик беришича, Хоразмда Амударёдан қайиқда кечиб ўтаётган пайтда Анбар Онага туз ва нон назр қилинади. Унинг ўғилларидан бири Ҳубби бу ерда сув ости оқимларининг ҳомийси, гирдобларни ва сув тошқинларини тинчитувчи ва балиқчиларни қутқарувчиси саналади.\nЎзбекистонлик ўқитувчилар кунлик ва йиллик ўқув режаларини тузишдан озод этилдилар\nСамарқандлик сиам эгизакларининг ота-онаси ўз чақалоғидан воз кечдилар\nМақбара девори ортидаги садақа йиғиштирадиган тиланчилар ва сувенирлар билан савдо қиладиган тижоратчилар. Ҳозир уларни мақбара ҳудудига киритмай қўйдилар. Андрей Кудряшов фотосурати, "Фарғона"\nЯқин кунларгача Тошкент вилоятидаги Зангиота мақбараси Темурийларнинг Самарқанд ёки Шаҳрисабздаги машҳур мақбараларидан ҳам ғайриодатий, ажабтовурроқ кўринишга эга бўлган. Замонавий уч миллионлик мегаполисга бевосита яқин ерда, бироқ амалда қишлоқ жойда ўрнашган ёдгорлик ташқи орасталикдан ҳоли бўлиб чиқди. Бу ердаги ибодатхоналар ва қишлоқ қабристони туристлар меҳмонхоналарига ва серҳаракат автомобиль йўлларига ёндашмаган, балки оддий бир қаватли қишлоқ уйлари ва ҳайдалган дала майдонлари билан қўшничилик қилган. Бу далаларда одамлар ҳозир ҳам Зангиота давридаги каби зироатчилик ва чорвачилик билан шуғулланиб келишади. 2015 йилда Ўзбекистон ҳукуматининг қарори билан Зангиота посёлкасидаги ёдгорлик мажмуаси тубдан реконструкция ва реставрация қилинди. Меъморчилик ансаблнинг асосий бинолари XV-XVII асрлар услубида декор қилинди. ХХ аср бошларида қурилган баъзи иморатлар ҳамда кичкина минора таг-туги билан бузиб ташланди. Реконструкция давомида гумбазлар алмашди, янги, сейсмик жиҳатдан бардошли материаллардан анча баландроқ минора қурилди, парк ҳудуди ободонлаштирилди, декоратив ҳиёбонлар, майсазорлар, фавворалар ва айвончалар барпо этилди.\nРасмийларга кўра, олиб борилган кенг кўламли ишлар натижасида ёдгорлик мажмуаси “Тошкент вилояти меъморчилик мактабининг ўзига хос планлаштириш, конструктив ва стилистик хусусиятларига эгалигини акс эттирувчи, тарихий жиҳатдан ишончли кўринишга эга бўлди”. Ташқаридан келган кузатувчилар бу борада эътироз билдира олмайди. Қадамжоларда иншоотлар эмас, балки жойларнинг ўзи муқаддас саналади.\nБинолар эса ўтган асрлар давомида маҳаллий аҳоли ва ҳокимларнинг гўзаллик ва ободончилик борасида ўша фурсатдаги тасаввурларидан келиб чиққан ҳолда тез-тез қайта қуриб ўзгартирилар эди.\nЗангиота мақбарасида зиёрат пайти ман этилган ҳаракатлар рўйхати\nЗангиота мақбарасидаги зиёратчилар\nЗиёратчилар билан аввалгидек гавжум бўлган замонавий Зангиота мажмуаси бугунги кунда Ўзбекистондаги аксарият жамоат жойларига ўхшаб олди тарафидан баланд панжарали деворлар билан ўраб ташланган. Бу ерга келаётган одамларни мажмуа ҳудудида велосипед миниб юриш, сигарет чекиш ва ит етаклаб юриш тақиқланиши, видеотасвирга олишга эса фақат махсус рухсатнома билан ижозат берилишини маълум қилувчи плакатлар кутиб олади. Мантиқан олиб қараганда, ҳам Ислом ҳам Шариат нуқтаи назаридан биринчи учта тақиққа эътироз билдирадиган жиҳати йўқ, бироқ сўнгги чеклов сабабини тушуниш осон эмас. Мусулмон илоҳиётчилари кўп маротаба Ислом фақат инсон хаёлларининг маҳсули бўлган мавжудотлар тасвирларининг тақиқланишини таъкидлаб келганлар. Ҳужжатли фото ёки видеотасвирга олиш эса фақат Аллоҳ Таъало яратган мавжудотларни акс эттиради ва шунинг учун ҳам гуноҳ саналиши мумкин эмас. Мажмуа назоратчиларининг изоҳ беришича, чеклов зиёратчиларнинг тинчини, ҳушуъ ва ҳузуъ ҳолатини бузмаслик ҳамда фотосуратчилар, видеооператорлар ёки селфи ишқибозларининг ҳаракатлари мажмуа зиёратчиларининг шахсий дахлсизлигини бузмаслиги мақсадида киритилган.


Греция кредиторлар билан музокараларни зудлик билан бошлаб, 48 соат ичида тамомламоқчи\n22:33 / 05.07.2015\nГреция ҳукумати ўзининг қарзи бўйича келишувга эришиш мақсадида халқаро кредиторлар билан зудлик билан музокаралар ўтказишни бошламоқчи. Бу ҳақда 5 июль куни телеэфирда Греция ҳукумати расмий вакили Гавриил Сакелларидис мамлакатдаги референдумнинг дастлабки натижаларига изоҳ бера туриб маълум қилди.\n“Тез орада музокаралар бошланади ва тезда, эҳтимол 48 соат ичида тугатилиши керак. Биз келишувга тез келиш учун барча ҳаракатларни амалга оширмоқдамиз”, деб айтди Сакеллардис.\nГреция бош вазири Алексис Ципрас мамлакат аҳолисини референдумда халқаро кредиторларнинг таклифларига қарши овоз беришга бир неча бор чақирган эди. Унинг фикрича, кредиторларнинг таклифларига бериладиган қатъий “йўқ” жавоби Афинанинг музокаралардаги мавеқини анча мустаҳкамлайди. Мамлакатдаги бош мухолиф “Янги демократия” партиясининг фикрича, бу, аксинча, мамлакатнинг имкониятларини жиддий заифлаштиради, чунки кредиторлар ўзларининг таклифлари қабул қилинишини талаб қилмоқдалар.


Саҳоб Рашидов - «Динамо» футболчиси / CHAMPIONAT.asia\nСаҳоб Рашидов - «Динамо» футболчиси\nТеглар : Саҳоб РашидовДинамо\nКлуб мураббийлар штаби таклифига кўра, Саҳоб Рашидов «Динамо» жамоаси сафига қўшилди. Клуб ва 23 ёшли ҳужумкор ярим ҳимоячи ўртасида бир йиллик шартнома имзоланди. Рашидовларнинг кенжа вакили Жиззахнинг «Сўғдиёна» клубидан «Динамо»га эркин агент сифатида таклиф этилди.\nСаҳоб Рашидов 2018-2021 йиллар давомида «Сўғдиёна» шарафини ҳимоя қилиб, Суперлигада 47та ўйин ўтказишга улгурган. Хусусан, сўнгги мавсумда «Сўғдиёна» таркибида 13 ўйинда майдонга тушиб, битта голга муаллифлик қилган ҳамда Суперлигада кумуш медалига эга чиққан.


Жомбойда бир корхонага тўртта етакчи давлатнинг замонавий ускуналари келтирилди - zarnews.uz\n“JOMBOY OIL” масъулияти чекланган жамияти кунига 100 тоннадан ортиқ кунгабоқар, махсар, соя ҳамда чигитни қайта ишлаб, етти босқичда тозалаш қувватига эга.\n2020 йилда корхонада 541 тоннадан ортиқ сифатли маҳсулот тайёрланиб, ички ва ташқи бозорларга етказиб берилди. Корхона энг илғор замонавий ускуналар билан жиҳозланган ва бу ерни 100 нафарга яқин ёшлар ишламоқда.\nҲозирда корхонада Туркия, Хитой, Болгария ва Италия сингари етакчи давлатларнинг замонавий ускуналари билан жиҳозланган яна бир линияни ишга тушириш ишлари олиб борилмоқда. Ушбу технология ишга туширилгач, яна 100 та янги иш ўрни яратилади. Бу эса ички истеъмол бозорини сифатли маҳсулот билан таъминлаш ва хорижий бозорларга экспортбоп маҳсулот чиқариш ҳажмини сезиларли равишда ошириш имконини беради.\nТеглар: Саноат Жомбой тумани


Бугун машҳур россиялик ҳонанда ва бастакор, Афсонавий “Аквариум” гурухи солисти Борис Гребеншиков Муҳаммад Бекжон озодлигига бағишланган http://marafon-pisem.org/2015/index.html#uz хештеги остидаги акцияда иштирок этди.\nМашҳур ҳонанда ўзбек турмасида энг узоқ муддат қолаётган журналист “Эрк” газетаси муҳаррири Муҳаммад Бекжон банерини кўтариб тушган расмини Фейсбукдаги ўз саҳифасида эълон қилди.\nУнинг бу акцияси хонанданинг кўплаб муҳлислари томонидан олқишланмоқда, хусусан 3 040 мухлиси томонидан препост (қайта кўчириб босилган) қилинган, масалан шундай постлардан бирига 2 117 лайк, бошқасига 12 минг 500 дан зиёд лайк қолдирилган.\nЎзбекистонликлар унинг “Сирли ўзбек” қўшиғи орқали юксак истеъдод эгаси Борис Гребеншиковни яхши танийдилар.\n(Мирза Анвар Ҳамидов таржимаси)\nАндишанинг оғир дамлари\nкелди ва кетди…\nШон-шавкат қўли ëнди ва куллари тарқади\nБу қоришиқ ҳам тўкилиб кетди.\nҚувноқ ва шоëн юрганларга етказинг\nЗотан сирли ўзбек шу ерда\nЧидадик биз узоқ, ҳормайин,\nСирли сўзни унутган мисол.\nКўкка кўтарилмоқ жуда ҳам қийин.\nГарчи дарча маълум,\nДудмаллик даври ҳам топди интиҳо.\nҚонли кўйлагимиз олди аланга.\nЗулмнинг бўғзига босиб биз, Борҳо!\nЭрк қушин учирдик кўкка, баландга!\nЗамона зўрники, эҳ, бу замонлар!\nАйтинг ўша дажжол, чўтир дарғага:\nСирли ўзбек келган аллақачонлар,\nЭрк қуши чанг солди каззоб қарғага.\ndata-title="Гребеншиков Муҳаммад Бекжон ҳимоясига чиқди" data-description="Бугун машҳур россиялик ҳонанда ва бастакор, Афсонавий "Аквариум" гурухи солисти Борис Гребеншиков Муҳаммад Бекжон озодлигига бағишланган http://marafon-pisem.org/2015/index.html#uz хештеги ..." data-image="https://eltuz.com/wp-content/uploads/2015/12/rasm619.jpg" data-url="https://eltuz.com/kozqarash/1633/" data-services="facebook,odnoklassniki,twitter,telegram" data-counter="ig">


iPhone 8 ҳақида янги тафсилотлар ошкор бўлди » Ўзбекистон янгиликлари – Zamin.uz\niPhone 8 ҳақида янги тафсилотлар ошкор бўлди\n22 июль 2016, 16:04\nApple iPhone 7s’ни чиқармасдан туриб, 2017 йилда биратўла iPhone 8’ни тақдим этади, у шиша корпус, OLED-экран ва 10 нанометрли технология бўйича ясалган чипсетга эга бўлади. Бу ҳақда таниқли таҳлилчи Сан Чанжу ўзининг Weibo аккаунтида маълум қилди, деб ёзади «Дарё».\nЭкспертнинг таъкидлашича, iPhone 8 Apple А11 процессорига эга бўлади. Digitimes хабарига кўра, Taiwan Semiconductor Manufacturing Company бундай процессорларнинг ягона етказиб берувчисига айланади, улар FinFET ўн нанометрли технологик жараённи қўллаган ҳолда тайёрланади.\nSamsung’нинг чиплар ишлаб чиқариш бўйича хизматидан унинг асосий рақиби воз кечишга қарор қилди. iPhone 8 учун OLED-экранни эса айнан Samsung етказиб бериши тахмин қилинмоқда.\nБундан ташқари, Apple алюминий корпусдан воз кечиб, уни шишага алмаштиради. 20 июль куни тақдим этилган Corning Gorilla Glass 5 смартфоннинг ниҳоятда пишиқ бўлишини таъминлайди. Шунингдек, iPhone 8’нинг ён четлари қайрилган бўлади, аммо уларда Samsung Galaxy S7 edge’даги каби қўшимча элементлар бўлиши-бўлмаслиги номаълум.\nЯнгиликлар » Технология » iPhone 8 ҳақида янги тафсилотлар ошкор бўлди\n14:07 ОЧ—2020. Бугун Ўзбекистон олимпиячилари ярим финал йўлланмаси учун майдонга тушади\n13:47 Ҳайдовчи ЙПХнинг икки инспекторини уриб кетди\n13:23 Автомобилларга қаерда қайрилиб олиш тақиқланади?\n23:12 Тошкентдаги «Малика» савдо марказида сотилаётган iPhone’лар нархлари (2017 йил 22 март)\n11:27 Apple энг қиммат iPhone’ни чиқармоқчи\n16:23 iPhone 8 учун Samsung AMOLED экран етказиб беради\n14:58 Apple iPhone 8 Plus модели Sharp тайёрлаган OLED экран билан жиҳозланади


Эртага республикамизда ҳаво ўзгариб туради\n28.12.2018 17:44 0 213\nРеспублика Гидрометеорология марказининг хабар беришича, 29 декабрь куни Тошкентда ҳаво ўзгариб туради, кечга бориб ёмғир ёғиши мумкин. Ғарбдан сониясига 5-10 метр тезликда эсаётган шамол, сониясига 12-17 метргача кучайиши мумкин. Кечаси 4-6, кундузи 10-12 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, айрим жойларда ёғингарчилик бўлиб, туман тушиши мумкин. Шарқдан эсаётган шамол ўз йўналишини ўзгартириб, ғарбдан сониясига 7-12 метр тезликда эсади. Шамолнинг тезлиги баъзи жойларда сониясига 15-20 метргача кучайиши мумкин. Кечаси 0-5 даража совуқ, кундузи 3 даража совуқ, 2 даража илиқ бўлади.\nБухоро ва Навоий вилоятларида ҳаво ўзгариб туради, айрим жойларда ёмғир ёғиб, туман тушиши мумкин. Шарқдан эсаётган шамол ўз йўналишини ўзгартириб, ғарбдан сониясига 7-12 метр тезликда эсади. Шамолнинг тезлиги баъзи жойларда сониясига 15-20 метргача кучайиши мумкин. Кечаси 2-7, кундузи 5-10 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, баъзи жойларда ёмғир ёғиб, туман тушиши мумкин. Шарқдан эсаётган шамол ўз йўналишини ўзгартириб, ғарбдан сониясига 7-12 метр тезликда эсади. Шамолнинг тезлиги айрим жойларда сониясига 15-20 метргача кучайиши мумкин. Кечаси 2-7, кундузи 7-12 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, баъзи жойларда ёмғир ёғиб, туман тушиши мумкин. Шарқдан эсаётган шамол ўз йўналишини ўзгартириб, ғарбдан сониясига 7-12 метр тезликда эсади. Шамолнинг тезлиги айрим жойларда сониясига 15-20 метргача кучайиши мумкин. Кечаси 5-10, кундузи 10-15 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан сониясига 5-10 метр тезликда шамол эсади. Кечаси 0-5, кундузи 2-7 даража илиқ бўлади.\nРеспубликамизнинг тоғли ҳудудларида ҳаво ўзгариб туради, баъзи жойларда қор ёғиб, туман тушиши мумкин. Қор кўчиши хавфи бор. Шарқдан эсаётган шамол ўз йўналишини ўзгартириб, ғарбдан сониясига 7-12 метр тезликда эсади. Шамолнинг тезлиги баъзи жойларда сониясига 15-20 метргача кучайиши мумкин. Кечаси 3 даража совуқ, 2 даража илиқ, кундузи 0-5 даража илиқ бўлади.\nоб-ҳаво Ўзбекистон гидрометеорология хизмати маркази\nЖамият 05/12, 18:30\nЭртага айрим ҳудудларда ёмғир ёғиб, туман тушиши мумкин\nЖамият 04/12, 16:52\n5 декабрь куни ҳам ҳавонинг кескин совиши кутилмаяпти\nЖамият 02/12, 16:34\nЭртага кундузи ҳарорат 23 даражагача исиши кутилмоқда


«Қуръон.уз» сайтининг 10 йиллигига бағишланган танловдан мақсад жаннатмакон юртимизнинг улуғ фарзандлари – солиҳ аждодларимиз, улуғ алломаларимизнинг Қуръони Каримни ўрганиш ва ўргатиш борасидаги анъаналарини давом эттириш, Каломи шарифни ўрганиш ва унинг таълимотларини халқаро ахборот тармоқларида, ўзбекзабон интернет сарҳадларида тарғиб қилиш, халқимизнинг Қуръон нури ила йўғрилган маънавий, миллий, маданий ва диний меросини авайлаб-асраш ва келгуси авлодларимизга омонат етказишдан иборатдир.\nМазкур танловда Қуръони Карим мавзусига оид илмий-маърифий, насрий ва назмий адабий асарлар, тасвирий санъат асарлари ҳамда рақамли дастурлар билан иштирок этишингиз мумкин.\nЮборилган асарлар рўйхати islom.uz ва қуръон.уз сайтида маълум қилиб борилади.\nТақдим қилинган асарларга ҳакамлар ҳайъати ҳамда интернет фойдаланувчилари томонидан баҳо берилади. Энг юқори баҳо берилган асарлар ўз мезонлари бўйича танлов ғолиблари деб топилади. Диплом ва қимматбаҳо совғалар тақдим қилинади.\nТанлов 2014 йилнинг 20 ноябрга қадар давом этади.\nwww.islom.uz портали маъмурияти


Qizlarga yoqadigan yigitlar - DAVOLASH\nQizlarga yoqadigan yigitlar\nАвтор Davo На чтение 6 мин Просмотров 36 Опубликовано 20.09.2017\nQizlarga yoqadigan yigitlar Ҳа, қизлар ҳазил-мутойибани хуш кўрадиган, ўзига ишонган йигитларни ёқтирадилар. Бироқ ёнларида маълум сифатларга ега бўлган бошқа тоифадаги йигитлар бўлишини хоҳлайдилар. Бугун Гоопер.узъда сизга қизларга ёқадиган йигитлар қандай бўлиши ҳақида маълумот берамиз. Марҳамат!\nКўнгил олиш усталари қизиқиш билан интилишнинг фарқини аллақачон очиб бўлишган. Қизлар меҳрибон, қизиқиш уйғота оладиган йигитлар ёқишини айтишади, аммо улар фақатгина қизиқарли мулоқот учундир. Муносабатлари чуқурлашиб, йигитлар кўзлаган мақсадларига йетишса ҳам, бу уларнинг меҳрибон ва қизиқарли бўлганлари учун емас, шунчаки улар атайин ёки ўзлари билмаган ҳолда ўзларини шундай тутишганки, қизларнинг ўзи уларга нисбатан мойилликни ҳис қилишган.\nАммо сизнинг бу “омадлилар” олдида афзаллигинигиз бор: қуйида келтириладиган маслаҳатлардан онгли равишда фойдаланиб, қизларни бошқалардан кўра бир неча баробар тезроқ илинтиришинг ёки ҳеч бўлмаганда унга йетишиш учун имкониятларингизни кўпайтиришингиз мумкин.\nХўш, қизлар қандай йигитларни хоҳлашар екан?\nБировларнинг хоҳишига юрмайдиган ва қизларнинг белгилаган қоидаларига бўйсунмайдиганларни.\nАхир аёллар доимо еркакларга ўз ҳукмларини ўтказмоқчи бўладилар. Фақат бу ишни жуда усталик билан қилганликлари боис, еркаклар буни сезмай қоладилар.\nУмуман олганда, итоацизлик-куч белгиси. Ички кучга ега бўлган еркакларгина аёлларнинг макр- ҳийласидан омон қоладилар. Шунинг учун ҳам ана шундай сифатларга ега йигитларни қизлар ёқтирадилар. Қизларнинг кўнглини олиш учун бошида ҳамма йигитларнинг имкониятлари бир хил бўлади. Шунчаки вақт ўтган сари ташқаридан фариштадек кўринган қиз сизнинг қатъиятлилигингизни синаб кўрмоқчи бўлади. У очиқдан-очиқ ёки шама қилиб, сизнинг ноҳақлигингизни айтиши мумкин. Унинг фикрига қўшилиб, кўнглини овлашда давом етаверсангиз, жозибадорлигингиздан асар ҳам қолмайди.\nҚизнинг сизга нисбатан бўлган мойиллигини асраб қолиш ва кучайтиришнинг ягона йўли — у томондан ўзингизга нисбатан босимни сезишингиз биланоқ бўйсунмаслигингизни кўрсатиб қўйишингиз керак.\nЎЗИНИ ҲУРМАТ ҚИЛАДИГАНЛАРНИ\nҚиз инжиқлик қилганда, сиз унинг кўнглини чоғ қилишга ҳаракат қилдингизми? Ундай ҳолда сиз унунг кайфиятини кўтарган бўлсангиз ҳам, унинг сизга нисбатан бўлган мойиллиги нолга тенг бўлиб қолади.\nГап шундаки, унинг фикрича аёл кишининг еътиборидан қолишдан чўчиган ва унинг инжиқлиги пайтида қаттиққўллик қила олмайдиган еркак, заифдир.\nАёллар, заиф еркаклар ишончсиз бўладилар деб, уларга ўзларини ишониб топширишдан сақланадилар. Шунинг учун қизлар йигитларни синаб кўрмоқчи бўладилар. Улар шундай иш қиладиларки, йигит қизни йўқотиб қўймаслиги учун ўзини ҳурмат қилишини билдирмаслиги мумкин. Натижада еса йигит ҳурматини янаям йўқотади (енди бутунлай).\nБошқа одамлар билан мулоқотингизни ҳам диққат билан кузатади. Биров сизнинг устингиздан кулишига йўл қўйишингиз биланоқ (ҳазил тариқасида бўлса ҳам) сиз уни йўқотасиз. Енди у ҳалиги “бировни” ёқтириб қолади. «Нима учун?»,- деб сўраманг, бу табиат қонуни.\nШундай йигитлар борки, улар ўзларининг ярмини кўрсацалар, ярмини беркитиб, сирли бўлиб юрадилар. Масалан, ёмон йигит ёш болаларни еркалаб, уларга меҳр билан муомала қилса, у шахсининг очилмаган тарафларини кўрсатиб қўйган бўлади. Ва албатта қизда жумбоқни йечгандай, йигитни чуқурроқ ўрганиш истаги пайдо бўлади, унинг ёмон емас, яхши тарафларини топишни истайди. Бунинг учун еса ўз-ўзидан қиз йигит билан кўпроқ учрашиши керак бўлади.\nБу сирли ҳийлани билишингиз ва тадбиқ қилишингиз шарт.\nҲеч қачон ўзингизни қизга тўлиқ очиб кўрсатманг. У сиз ҳақингизда 100 фоиз билса, унинг сизга нисбатан қизиқиши сусаяди.\nТаваккалчилик — олийжаноб иш. Бунда нафақат нимадир ютиб олишингиз, балки қарама-қарши жинс вакиласига ёқа бошлашингиз ҳам мумкин.\nБироқ бу ишнинг нозик тарафи ҳам бор: аввалига унга ёқиб қоласиз, сўнгра у сизни ҳавф-хатардан асраш учун бундан қайтармоқчи бўлади. Тўғри, бир қарашда нияти ёмон емас, аммо сизни “хонакилаштира” олса, сизга нисбатан мойиллиги йўқолади.\nЙўқ, гап сизнинг кўчадаги муштлашишларингиз ҳақида емас. Ҳақиқий жасурлик ҳамма ишда намоён бўлмоғи керак. Шу жумладан, ўз ҳиссиётларини очиқ ифодалай олиш ва ички истакларига мувофиқ ҳолда иш тутиши керак бўлади. Шуни билиб олишингиз керакки, истакларингизни қондира олмаслигингиз юруш-туришингизда, гап-сўзларингизда ўз аксини топади. Бу қизларга ҳам сезилади ва ўзингизни қанчалик табиий тутишингизни уларга билдириб қўяди.\nҚизларга кўнгли суст кетган ошиқларнинг фикри ўлароқ, романтик бўлишнинг ҳеч ёмон томони йўқ.\nМуҳим бир қоида бор: қизлар хушторлик ва романтикликни йигитларнинг сарасидан қабул қиладилар, яъни юқорида келтирилган сифатларга ега йигитлардан.\nКўпчилик йигитлар оддий нарсани тушунмайдилар: ишқий мойилликсиз бўлган романтика қизиқишни ҳам сўндиради.\nШунинг учун ушбу қоидани еслаб қолинг: аввал унда қизиқиш уйғотасан, ана ундан кейингина романтикага йўл очилади.\nАгар борингизга қаноат қилиб, ортиқча нарсага интилмасангиз, демак сиз сабр-тоқатли ва камтар инсонсиз.\nБироқ бу сифатларингиз сиз танишган қизга ёқмаслиги мумкин. Унга орзу-ҳавасли, оиласи ва фарзандининг яхши яшашини таъминлай оладиган еркак керак.\nШунинг учун ўзингизнинг улкан орзу-ниятларингиз ҳақида кўпроқ гапиришингиз ва албатта уларни амалга оширишга ҳаракат қилишингиз керак.\nХўш, қизлар ўзи қандай йигитларни ёқтирадилар? Муҳим аҳамиятга ега еркакларни. Юқорида келтирилган маслаҳатлар муносиб еркаклар образини яратади, холос. Бундай идеал еркак ролини узоқ ўйнолмайсиз. Сиз бировнинг феъл-атворига тақлид қилиб, ёлғондан емас, балки чиндан, қалбан ўзгариб, йигитларнинг енг сараси бўлишингиз керак.